hotchpotch/miracl-hf-unified huggingface dataset:
ร้องแลกไข่
ร้องแลกไข่ เป็นรายการเกมโชว์ประกวดร้องเพลงรายการแรกของบริษัท ทริปเปิ้ลทู จำกัด ออกอากาศครั้งแรกเมื่อวันที่ 5 มิถุนายน พ.ศ. 2560 ทุกวันพฤหัสบดี-ศุกร์ เวลา 10:50 น. - 11:20 น. โดยมี กิ๊ก - เกียรติ กิจเจริญ เป็นผู้ดำเนินรายการ
รายการจะเปิดโอกาสให้ผู้เข้าแข่งขันทางบ้านมาสมัครเข้าร่วมรายการเพื่อร้องเพลงแลกกับสิ่งของที่ต้องการจำนวน 3 เพลง (โดยที่ 2 เพลงแรก จะเป็นเพลงที่ผู้เข้าแข่งขันเลือกเอง ส่วนอีก 1 เพลง พิธีกรจะเป็นผู้กำหนดเพลงให้) โดยมีกรรมการพิเศษ 4 คน ที่จะมีหน้าที่กำหนดจำนวนไข่ที่ต้องทำได้ในการร้องเพลงทั้ง 3 เพลงเพื่อแลกกับของรางวัลที่ต้องการ และพิธีกรก็สามารถกำหนดจำนวนไข่ได้ด้วย เมื่อผู้เข้าแข่งขันร้องเพลงเสร็จไปในแต่ละเพลงจะมีผู้ชมในสตูดิโอจำนวน 50 คน เป็นผู้ลงคะแนนโดยการวางไข่ลงไปในฝาสีเขียว แปลว่าให้คะแนน และฝาสีแดง แปลว่าไม่ให้คะแนน หลังจากนั้น ทางรายการจะส่งตัวแทนไปเก็บไข่ โดยเก็บมาเฉพาะไข่ที่อยู่ในฝาสีเขียว และจะมีการประกาศจำนวนคะแนนที่ผู้เข้าแข่งขันทำได้ นั่นคือจำนวนไข่ในฝาสีเขียวนั่นเอง
ต่อมา ในวันที่ 6 กันยายน 2561 ได้มีการปรับกติกาเพิ่มเติมคือ จะร้องเพลงเป็น 4 เพลง (3 เพลง จากผู้เข้าแข่งขันเลือกเอง และ 1 เพลง จากพิธีกรจะเป็นผู้กำหนดให้) และการให้จำนวนไข่ ก็จะมากขึ้นอีก รวมคะแนนเต็มเป็น 200 คะแนนรูปแบบนี้มีลักษณะคล้ายกับปั้นจั่นนรกในรายการเกมจารชน โดยผู้เข้าแข่งขันที่ทำคะแนนได้น้อยกว่าจำนวนไข่ที่คณะกรรมการกำหนดจะถูกคุมตัวไปนั่งที่ใต้ปั้นจั่น และเมื่อพิธีกรสั่งประหาร ปั้นจั่นจะทำงาน และผู้เข้าแข่งขันจะโดนปั้นจั่นทับ โดยเมื่อโดนปั้นจั่นทับแล้ว พื้นที่ตรงเก้าอี้ที่ผู้เข้าแข่งขันนั่งจะโหลดต่ำลงไป เพื่อให้ดูเหมือนว่าโดนปั้นจั่นทับลงไป โดยผู้เข้าแข่งขันที่ถูกปั้นจั่นทับจะถูกทีมงานที่อยู่ด้านหลังปั้นจั่นละเลงแป้งและผงถ่านจนมีสภาพเปรอะเปื้อน รูปแบบนี้เริ่มใช้ตั้งแต่วันที่ 5 มิถุนายน พ.ศ. 2560 - 22 มีนาคม พ.ศ. 2561
รูปแบบนี้มีลักษณะคล้ายกับเหมืองมรณะในรายการเกมจารชน โดยผู้เข้าแข่งขันที่ทำคะแนนได้น้อยกว่าจำนวนไข่ที่คณะกรรมการกำหนดจะถูกคุมตัวไปนั่งยังเก้าอี้กระชากวิญญาณ และเมื่อพิธีกรสั่งประหาร เก้าอี้กระชากวิญญาณที่ผู้เข้าแข่งขันนั่งอยู่จะเลื่อนเข้าไปในบ้านผีสิง โดยผู้เข้าแข่งขันที่เข้าไปในบ้านผีสิงจะถูกทีมงานละเลงแป้งและผงถ่านจนมีสภาพเปรอะเปื้อน รูปแบบนี้เริ่มใช้ตั้งแต่วันที่ 23 มีนาคม พ.ศ. 2561 - 28 กันยายน 2561
มิสแกรนด์นครสวรรค์
มิสแกรนด์นครสวรรค์ () เป็นการประกวดนางงามของจังหวัดนครสวรรค์ จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์นครสวรรค์มีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์นครสวรรค์คนปัจจุบัน คือ ธัญมาศ พรหมประเสริฐ ได้รับตำแหน่งเมื่อวันที่ 23 มิถุนายน พ.ศ. 25612018: ชุดมังกรแห่งศรัทธา เจ้าพระยามหานที นครสวรรค์ ดินแดนที่วัฒนธรรมไทย-จีน มาบรรจบกัน ณ ต้นแม่น้ำเจ้าพระยา ด้วยศรัทธา ก่อเกิดเป็นวัฒนธรรมเข้มแข็ง เป็นเอกลักษณ์ยาวนานกว่าร้อยปี
2017: ชุดเจ้าพระยา มหาชลาสินธุ์ เมืองสี่แคว ปิง วัง ยม น่าน แม่น้ำเล็กๆทั้ง4สายนี้ ไหลรวมเกิดเป็นแม่น้ำเจ้าพระยาที่จังหวัดนครสวรรค์ ผนวกกับ ประเพณีที่โด่งดังที่ตั้งมั่นสำนึกในคุณแผ่นดินของชาวไทยเชื้อสายจีนในจังหวัด ก่อเกิดเป็นประเพณีตรุษจีนที่ยิ่งใหญ่ จนได้การขนานนามว่า "มังกรเจ้าพระยา"
2016: ชุดบงกชกัลยา ได้แรงบัลดาลใจมาจากดอกบัวสีชมพูในบึงบอระเพ็ด แหล่งท่องเที่ยวของจังหวัดนครสวรรค์ อันเป็นทะเลสาบน้ำจืดที่ใหญ่ที่สุดในประเทศไทยและมีดอกบัวนับล้าน จึงสร้างสรรค์ชุดไทยงามนาม บงกชกัลยา
เบบี้ (เพลงจัสติน บีเบอร์)
"เบบี้" เป็นเพลงที่ร้องโดยศิลปินชาวแคนาดา จัสติน บีเบอร์ เพลงนี้เป็นเพลงครึ่งของอัลบั้มบีเบอร์ "มายเวิลด์ 2.0" เพลงนี้แต่งโดยบีเบอร์ ร่วมกับ ทริกกี้ สตีวาสตร์ และดิดรีม ทั้งสองเคยร่วมแต่งเพลงของบีเบอร์ เช่น เพลงวัน ทาม (One Time) และเพลงนี้เป็นเพลงแนวอาร์แอนด์บีร่วมสมัย แร็ปโดย ลูดาคริส
เพลงนี้ให้ดาวน์โหลดทางดิจิทัลเมื่อวันที่ 18 มกราคม พ.ศ. 2553 และเปิดเพลงอย่างเป็นทางการที่ เมนสตีรม์ และสถานีวิทยุริสแมกกี้ เมื่อวันที่ 26 มกราคม พ.ศ. 2553 เป็นเพลง uptempo R&B ผสมผสานกับ แดนซ์ป็อป และ ฮิปฮอป ซึ่งได้รับอิทธิพลมาจากเพลงแนวดูวอป เพลงนี้ได้รับคำวิจารณ์ในทางที่ดีในเรื่องของตัวเพลงและการประสานเสียง ซึ่งลูดาคริสก็ได้รับการยกย่องว่าเป็นผู้ตีความหมายของเพลงได้
เพลงนี้ถือว่าประสบผลสำเร็จอย่างมากเนื่องจากติด 1 ในมาแรงของประเทศฝรั่งเศสกับสกอตแลนด์ และยังติดท็อป 10 ในประเทศสหราชอาณาจักร, แคนาดา, สหรัฐ, ออสเตรเลีย, นอร์เวย์, ญี่ปุ่น, ไอซ์แลนด์, ฮังการี, เบลเยียม (แฟลนเดอส์), สโลวาเกีย และนิวซีแลนด์ ในเดือนพฤษภาคม พ.ศ. 2556 มียอดขายเพลงนี้ถึง 3.9 ล้านครั้งในประเทศสหรัฐ ถึงอย่างไรก็ตามเพลงนี้ในยูทูบได้อยู่ในอับดับ 2 ของหัวข้อในยูทูบว่า วิดีโอที่มียอดผู้ชมไม่ชอบสูงสุดในยูทูบ โดยมีคนกดดิสไลก์ในยูทูปถึง 9.5 ล้านครั้ง
คอลอิตวอตยูวอนต์ (เพลงเทย์เลอร์ สวิฟต์)
"คอลอิตวอตยูวอนต์" () เป็นเพลงที่บันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่หก "เรพิวเทชัน" เพลงออกจำหน่ายในวันที่ 3 พฤศจิกายน ค.ศ. 2017 เป็นซิงเกิลประชาสัมพันธ์จากอัลบั้ม สวิฟต์ร่วมแต่งและผลิตเพลงกับแจ็ก แอนโทนอฟฟ์
หลังจากสวิฟต์จัดงานฟังเพลงในอัลบั้ม"เรพิวเทชัน" ให้แฟนเพลง 100 คนทั่วโลก เมื่อเดือนตุลาคม ค.ศ. 2017 และหลังจากออกเพลง "กอร์เจิส" เป็นซิงเกิลประชาสัมพันธ์ลำดับที่สอง ในวันที่ 2 พฤศจิกายน ค.ศ. 2017 สวิฟต์ประกาศว่าเธอจะออกเพลง "คอลอิตวอตยูวอนต์" เป็นซิงเกิลประชาสัมพันธ์ลำดับที่สามจากอัลบั้ม"เรพิวเทชัน" และโพสต์ตัวอย่างเพลงลงในบัญชีทวิตเตอร์และอินสตาแกรม เพลงออกเผยแพร่ในเที่ยงคืนวันที่ 3 พฤศจิกายน ค.ศ. 2017 พร้อมกับวิดีโอเนื้อเพลงในยูทูบ
กอร์เจิส (เพลงเทย์เลอร์ สวิฟต์)
"กอร์เจิส" () เป็นเพลงที่บันทึกเสียงโดยนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่หก "เรพิวเทชัน" เพลงออกเผยแพร่ในวันที่ 20 ตุลาคม ค.ศ. 2017 เป็นซิงเกิลประชาสัมพันธ์จากอัลบั้ม เคยขึ้นสิบอันดับในออสเตรเลีย แคนาดา ฮังการี และมาเลย์เซีย และยี่สิบอันดับแรกในสหราชอาณาจักร สหรัฐ ไอร์แลนด์ และนิวซีแลนด์ ในวันที่ 12 มกราคม ค.ศ. 2018 "กอร์เจิส" ออกเป็นซิงเกิลที่สี่ในยุโรป และซิงเกิลที่ห้าจากทั้งหมด
หลังจากสวิฟต์จัดงานฟังเพลงในอัลบั้ม "เรพิวเทชัน" ให้แฟนเพลง 100 คนทั่วโลก เมื่อเดือนตุลาคม ค.ศ. 2017 เธอประกาศว่าจะออกเพลงชื่อ "กอร์เจิส" ผ่านบัญชีอินสตาแกรมในวันที่ 19 ตุลาคม นิตยสาร"บิลบอร์ด"บรรยายว่า ในนั้นมีตัวอย่างเพลง แสดง "เสียงเด็กพูดว่า 'กอร์เจิส' ก่อนมีเสียงแนวอิเล็กโทรป็อปตามมา" วันต่อมาเพลงออกเป็นซิงเกิลประชาสัมพันธ์ ในวันเดียวกัน มีการเผยแพร่วิดีโอเนื้อเพลง เพลงมีเนื้อหาเกี่ยวกับคนรักของสวิฟต์ชื่อ โจ อัลวิน มีการเปิดเผยว่าเสียงทารกคือเสียงของเจมส์ เรย์โนลส์ บุตรสาวของเบลก ไลฟ์ลี และไรอัน เรย์โนลส์ ในเดือนมีนาคม ค.ศ. 2018 วิดีโอเนื้อเพลงในยูทูบมียอดผู้ชมมากกว่า 80 ครั้ง
อาการหลอนคิดว่ามือถือสั่น
อาการหลอนคิดว่ามือถือสั่น () เป็นอาการที่คิดว่าโทรศัพท์มือถือมีการสั่นหรือเสียงเรียกเข้าเมื่อจริง ๆแล้วไม่มีใครโทรเข้า บางครั้งเรียกว่า ริงโทนวิตกกังวล (ringxiety) หรือ ฟอซอะลาม (fauxcellarm มาจากคำว่า"faux" /fō/ แปลว่า ปลอม หรือ ผิด และ มือถือ (cellphone) และเสียงร้อง (alarm)) หรือ โฟนทอม (phonetom) (เป็นการรวมกันระหว่าง "phone" และ "phantom") ดอกเตอร์ไมเคิล โรธเบิร์กกล่าวว่า อาการหลอนคิดว่ามือถือสั่นไม่ใช่กลุ่มของอาการโรคแต่เป็นการหลอนของประสาทสัมผัสที่สมองรับรู้ถึงความรู้สึกที่ไม่มีอยู่จริง บางครั้งอาจเกิดระหว่างอาบน้ำ ดูโทรทัศน์ หรือใช้เครื่องมือที่มีเสียงดัง มนุษย์มักจะเซนซิทีฟกับโทนเสียงในช่วง 1,000 ถึง 6,000 เฮิรตซ์ และเสียงเรียกเข้าของโทรศัพท์มือถือมักอยู่ในช่วงนี้ อาการหลอนคิดว่ามือถือสั่นจะเกิดขึ้นหลังผู้ใช้พบมือถือที่ตั้งระบบสั่นไว้ นักวิจัยมิเชล ดรูอินพบว่าเกือบ 9 ใน 10 นักศึกษาปริญญาตรีที่มหาวิทยาลัยของเธอมีอาการนี้
การศึกษาส่วนใหญ่พบว่า ผู้ใช้โทรศัพท์มักอาการหลอนคิดว่ามือถือสั่นหรือได้ยินเสียงเรียกเข้า รายงานระบุว่าตั้งแต่ร้อยละ 27.4 ถึง ร้อยละ 89 เคยมีอาการนี้ หนึ่งครั้งทุก 2 สัปดาห์เป็นค่าเฉลี่ยนปกติ และคนส่วนใหญ่ไม่รู้สึกว่าอาการนี้กวนใจ
มีวิจัยจำนวนน้อยมากที่ศึกษาเกี่ยวกับการรักษาอาการหลอนคิดว่ามือถือสั่น พบว่าการเก็บมือถือไว้ในที่ที่ต่างออกไปสามารถบรรเทาอาการนี้ได้ในบางราย วิธีอื่นได้แก่การปิดระบบสั่น การเปลี่ยนเสียงเรียกเข้าหรือการสั่น หรือการใช้เครื่องมือถืออื่น
มิเกล ดิอัซ-กาเนล
มิเกล มาริโอ ดิอัซ-กาเนล เบร์มูเดซ (; เกิด 20 เมษายน 2503) เป็นประธานาธิบดีคิวบาคนที่ 19 และคนปัจจุบัน ก่อนหน้านี้เขาเป็นรองประธานรัฐสภาและคณะรัฐมนตรีตั้งแต่ปี 2556 ถึง 2561 เขาเป็นสมาชิกคณะกรรมการบริหารสูงสุดของพรรคคอมมิวนิสต์คิวบาตั้งแต่ปี 2546 และเป็นรัฐมนตรีว่าการกระทรวงอุดมศึกษาตั้งแต่ปี 2552 ถึง 2555 เขาได้รับเลื่อนขั้นสู่ตำแหน่งรองประธานคณะรัฐมนตรีในปี 2555 ปีต่อมา ในวันที่ 24 กุมภาพันธ์ 2556 เขาได้รับเลือกตั้งเป็นรองประธานรัฐสภา
เขาได้รับเลือกให้สืบตำแหน่งประธานรัฐสภาและประธานคณะรัฐมนตรีเมื่อวันที่ 18 เมษายน 2561 และสาบานตนเข้ารับตำแหน่งในวันรุ่งขึ้น
ตำแหน่ง
คำว่า "ตำแหตำแหน่งน่ง" () และ "สถานที่" () ในวิชาภูมิศาสตร์ใช้ระบุจุดหรือพื้นที่ในพื้นผิวโลกหรือที่อื่น คำว่า "สถานที่" โดยทั่วไปส่อความแน่ชัดมากกว่าสถานที่ ซึ่งคำว่า "สถานที่" มักระบุถึงที่ที่มีขอบเขตกำกวม โดยยึดลักษณะมนุษย์หรือสังคมของอัตลักษณ์สถานที่และสำนึกของสถานที่มากกว่าเรขาคณิต
จักรพรรดินีกั้ว (ซ่งเหรินจง)
จักรพรรดินีกั้ว (; 1012 — 1035) จักรพรรดินีจีนแห่ง ราชวงศ์ซ่ง อภิเษกเข้ามาเป็นจักรพรรดินีองค์แรกของ จักรพรรดิซ่งเหรินจง
พระนางเป็นหลานสาวของ กั้วชง ได้ถูกคัดเลือกให้เข้ามาเป็นจักรพรรดินีของจักรพรรดิหนุ่มเหรินจงโดย จักรพรรดินีหลิว พระราชมารดาของจักรพรรดิเหรินจงใน ค.ศ. 1024 ขณะพระชนมายุเพียง 12 พรรษาแต่จักรพรรดิเหรินจงกลับไม่เคยเสด็จไปหาจักรพรรดินีเลยเพราะพระองค์โปรดปรานพระสนมจางมากกว่า
ใน ค.ศ. 1033 หลิวไทเฮาซึ่งคอยปกป้องจักรพรรดินีกั้วตลอดมาได้สิ้นพระชนม์ลงและจักรพรรดิเหรินจงได้ออกว่าราชการแผ่นดินด้วยพระองค์เองทำให้จักรพรรดินีกั้วได้กราบทูลจักรพรรดิเหรินจงให้เนรเทศ ลฺหวี่อี้เจี้ยน (Lü Yijian) ซึ่งเป็นอัครมหาเสนาบดีแต่ในปีเดียวกันใต้เท้าลฺวี่ได้เดินทางกลับมาและกราบทูลให้จักรพรรดิเหรินจงปลดจักรพรรดินีกั้วออกจากตำแหน่งโดยอีกสาเหตุหนึ่งมาจากการกระทบกระทั่งกันระหว่างจักรพรรดินีกั้วกับพระสนมของจักรพรรดิเหรินจง 2 พระองค์คือ พระสนมหยาง และ พระสนมชาง
อดีตจักรพรรดินีกั้วสิ้นพระชนม์อย่างเป็นปริศนาเมื่อ ค.ศ. 1035 ปีต่อมาจักรพรรดิเหรินจงส่งพระสนมหยางและพระสนมชางไปยังสำนักชีและใน ค.ศ. 1037 จักรพรรดิเหรินจงได้คืนตำแหน่งจักรพรรดินีให้กับจักรพรรดินีกั้ว
ปล่องภูเขาไฟ
ปล่องภูเขาไฟ เป็นแอ่งรูปประมาณทรงกลมในพื้นดินที่เกิดจากกัมมันตภาพภูเขาไฟ ตรงแบบเป็นลักษณะรูปถ้วยซึ่งภายในมีช่องเปิด (vent) ตั้งแต่หนึ่งช่องขึ้นไป ระหว่างการปะทุของภูเขาไฟ หินหนืดหลอมละลายและแก๊สภูเขาไฟปรากฏขึ้นจากโพรงหินหนืดใต้ดินผ่านช่องทางรูปท่อจนถึงช่องเปิดของปล่อง แล้วแก๊สจะลอยขึ้นสู่บรรยากาศและหินหนืดปะทุออกมาเป็นลาวา ระหว่างการปะทุระเบิดบางชนิด โพรงหินหนืดของภูเขาไฟอาจโล่งจนทำให้บริเวณเหนือมันยุบตัว เกิดเป็นแอ่งขนาดใหญ่กว่าเดิมเรียก แคลดีรา (caldera)
เจี้ยนยฺเหวียน (ฮั่นอู่)
เจี้ยนยฺเหวียน (, ) ศักราชของจีน ก่อนปี ยฺเหวียนกวัง ถูกกำหนดขึ้นใช้เป็นครั้งแรกในรัชสมัย จักรพรรดิฮั่นอู่ แห่ง ราชวงศ์ฮั่นตะวันตก เมื่อ 140 ปีก่อนคริสตกาล หรือ พ.ศ. 404 โดยบังคับใช้ในช่วง 140 — 135 ปีก่อนคริสตกาล
ร่องธาร
ร่องธาร () เป็นธรณีสัณฐานที่เกิดจากน้ำไหลกัดกร่อนดินซึ่งมักเป็นบริเวณลาดเขา (hillside) ร่องธารมีลักษณะคล้ายคูน้ำ (ditch) ขนาดใหญ่หรือหุบเขาขนาดเล็ก แต่มีความลึกและความกว้างเป็นหลักเมตรหรือสิบเมตร เมื่อกำลังเกิดร่องธาร อัตราไหลของน้ำอาจมีความสำคัญทำให้เกิดการตัดลึกในดินได้
เจี้ยนอัน
เจี้ยนอัน (, ) ปี ศักราชของจีน ในรัชสมัย พระเจ้าเหี้ยนเต้ โดยศักราชนี้ดำเนินอยู่ระหว่าง ค.ศ. 196 — 220
ซึ่งเหตุการณ์ส่วนใหญ่ในวรรณกรรมเรื่อง สามก๊ก เกิดขึ้นในศักราชเจี้ยนอันแทบทั้งสิ้น
ภูเขายอดราบ
ภูเขายอดราบ () เป็นบริเวณของดินที่ยกขึ้นโดยมียอดราบและด้านข้างปกติเป็นหน้าผาชัน ได้ชื่อมาจากรูปทรงคล้ายยอดโต๊ะเป็นลักษณะเฉพาะ มีลักษณะใกล้เคียงกับเนินยอดป้าน (butte) แต่ภูเขายอดราบมีขนาดใหญ่กว่า
ภูเขายอดราบเป็นธรณีสัณฐานลักษณะเฉพาะของสิ่งแวดล้อมแห้งแล้งจัด โโยเฉพาะอย่างยิ่งในภาคใต้และตะวันตกเฉียงใต้ของสหรัฐในภูมิประเทศแบดแลนด์และเขตภูเขาตั้งแต่รัฐวอชิงตันและรัฐแคลิฟอร์เนียจนถึงรัฐนอร์ทและเซาท์ดาโคตา ไวโอมิง ยูทาห์ โอกลาโฮมาและเท็กซัส นอกจากนี้ยังพบตัวอย่างในประเทศอื่นรวมทั้งประเทศสเปน ซาร์ดีเนีย แอฟริกาเหนือและใต้ อาราเบีย อินเดียและออสเตรเลีย
เมืองไทย พี.เค.แสนชัยมวยไทยยิม
เมืองไทย พี.เค.แสนชัยมวยไทยยิม เป็นนักมวยไทยชาวไทย เจ้าของฉายา "ขุนศอกผีดิบ" และ "ขุนศอกถล่มโลกันต์" ผู้มาจากอำเภอหนองกี่ ภาคตะวันออกเฉียงเหนือของประเทศไทย เขาเป็นที่รู้จักจากรูปแบบการต่อสู้ที่ดุดันรวมถึงการตีศอก
เมืองไทยได้ปะทะกับแชมป์มวยไทยระดับแถวหน้าอย่างเพชรพนมรุ้ง เกียรติหมู่ 9, เสกสรร อ.ขวัญเมือง, แสงมณี ส.เทียนโพธิ์, โพธิ์แก้ว ฝนจางชลบุรี, เป็นเอก ศิษย์หนุ่มน้อย, ธนญชัย ท.แสงเทียนน้อย, ซุปเปอร์แบงค์ ม.รัตนบัณฑิต, แสน พรัญชัย และซุปเปอร์เล็ก เกียรติหมู่ 9
ตั้งแต่ปี พ.ศ. 2557 เมืองไทยได้ไปฝึกที่ พี.เค.แสนชัยมวยไทยยิม ซึ่งเป็นค่ายมวยเดียวกันของแชมป์มวยไทยระดับตำนานอย่างแสนชัย พี.เค.แสนชัยมวยไทยยิม, ก้องศักดิ์ พี.เค.แสนชัยมวยไทยยิม, วันฉลอง พี.เค.แสนชัยมวยไทยยิม, ก้าวหน้า พี.เค.แสนชัยมวยไทยยิม และแชมป์มวยไทยรายอื่น ๆ
ในเดือนกรกฎาคม พ.ศ. 2559 เมืองไทย พี.เค.แสนชัยมวยไทยยิม ได้อยู่ในอันดับ 2 ในรุ่นซูเปอร์เฟเธอร์เวท ของสนามมวยเวทีลุมพินี รวมถึงอยู่ในอันดับ 2 ในรุ่นซูเปอร์เฟเธอร์เวท ของสนามมวยราชดำเนิน
ส่วนในวันที่ 27 กันยายน พ.ศ. 2559 เมืองไทยได้รับการจัดให้อยู่ในอันดับ 1 ของประเทศไทยโดยเว็บไซต์ muaythai2000.com
การผดุงครรภ์
การผดุงครรภ์ () เป็นวิทยาศาสตร์สุขภาพและวิชาชีพสุขภาพที่สนใจการตั้งครรภ์ การคลอดบุตรและระยะหลังคลอด (รวมทั้งการดูแลทารกแรกเกิด) นอกเหนือจากอนามัยทางเพศและการเจริญพันธุ์ของหญิงตลอดชีวิต ในหลายประเทศ การผดุงครรภ์เป็นวิชาชีพทางการแพทย์ (คือมีการศึกษาเป็นเอกเทศและมีชำนัญพิเศษโดยตรง ส่วนสาขาเฉพาะทางหมายถึงต้องมีการฝึกทั่วไปก่อน)
เจร็อก
เจแปนนิสร็อก ( ) หรือ เจร็อก (J-rock) คือ เจ ไม่อยากให้เข้าไปเลยล็อกไว้ เป็นดนตรีจากประเทศญี่ปุ่น ที่ได้รับอิทธิพลจากดนตรีร็อกของอาเมริกาและอังกฤษในช่วงทศวรรษ 1960 วงร็อกยุคแรกในญี่ปุ่นได้เกิดขึ้นจากดนตรี กรุปซาวส์ (Group Sounds) ที่มักร้องเป็นภาษาอังกฤษ วงแฮปปีเอนด์ (Happy End) ในต้นทศวรรษที่ 1970 มักถูกให้เครดิตว่าเป็นวงแรกที่ร้องในภาษาญี่ปุ่น วงพังก์ร็อก เดอะบลูฮาตส์ (The Blue Hearts) และวงเฮฟวีเมทัล เอกซ์เจแปน (X Japan) คือวงเจร็อกที่ประสบความสำเร็จมากที่สุดในปลายทศวรรษ 1980 และต้นทศวรรษที่ 1990 เจร็อกกลายเป็นที่แพร่หลายไปทั่วโลกโดยเฉพาะในเอเชีย เจร็อกยังอยู่รอดได้จนถึงปัจจุบันในท่ามกลางกระแสของคูแข่งอย่าง เจป็อป
ฟลอร์บอลชายชิงแชมป์โลก 2018
ฟลอร์บอลชายชิงแชมป์โลก 2018 เป็นการแข่งขันกีฬาฟลอร์บอลชิงแชมป์โลก ที่จะจัดขึ้นระหว่างวันที่ 1-9 ธันวาคม ค.ศ. 2018 (พ.ศ. 2561) โดยประเทศประเทศเช็กเกีย เป็นเจ้าภาพ นับเป็นการจัดครั้งที่ 3 ของประเทศเช็กเกีย
รอบคัดเลือกจัดให้มีการแข่งขันระหว่างวันที่ 22 มกราคม ถึง 11 กุมภาพันธ์ พ.ศ. 2561
ที่ที่เข้าแข่งขั้นจะถูกแบ่งออกเป็น 4 โถ เรียงตามอันดับโลก (อันดับโลกแสดงในวงเล็บท้ายชื่อประเทศ) โดยโถที่ 1 และ 2 จะถูกจับสลากเพื่ออยู่ในกลุ่ม A และ B ส่วนโถที่ 3 และ 4 จะถูกจับสลากให้อยู่ในกลุ่ม C และ D
เมืองโพนโฮง
โพนโฮง (ลาว: ໂພນໂຮງ) เป็นเมืองหลักของแขวงเวียงจันทน์ ประเทศลาวอยู่ห่างจากนครหลวงเวียงจันทน์ประมาณ 55 กิโลเมตร ตั้งอยู่บนถนนหลายเลข 10 และถนนหมายเลข 13 ยังเป็นเส้นทางไปเขื่อนน้ำงึม
กุยฮุย
กุยฮุย หรือ จักรพรรดินีกัวหนี่หวาง (; 8 เมษายน 184 — 14 มีนาคม 235) ฐานันดรศักดิ์ จักรพรรดินีเหวินเต๋อ จักรพรรดินีองค์แรกแห่ง วุยก๊ก ระหว่าง ยุคสามก๊ก ของจีนพระนางอภิเษกกับ พระเจ้าโจผี ปฐมจักรพรรดิแห่งวุยก๊ก
พระนางเป็นธิดาของ กัวหยง หรือในสามก๊กเรียก กุยเฮง ซึ่งมาจากครอบครัวขุนนางชั้นผู้น้อยในท้องถิ่นแต่ด้วยความที่พระนางมีพระสิริโฉมงดงามและความฉลาดหลักแหลมตั้งแต่ยังเยาว์บิดาของพระนางจึงได้มอบชื่อใหม่ให้พระนางว่า หนี่หวาง มีความหมายว่า จักรพรรดินีผู้ปกครองแผ่นดิน
โจเปียว
โจเปียว (; 195 — 251) พระนามรอง จู่หู () องค์ชายแห่ง วุยก๊ก รัฐใน ยุคสามก๊ก ของจีน
องค์ชายโจเปียวประสูติเมื่อ ค.ศ. 195 เป็นพระราชโอรสของ พระเจ้าเว่ยอู่ หรือ โจโฉ ที่ประสูติแต่ พระสนมซุน มีบทบาทสำคัญเมื่อได้ร่วมมือกับขุนนางชื่อ อองเหล็ง ซึ่งเป็นหลานชายของ อ้องอุ้น ในการก่อกบฏต่อ พระเจ้าโจฮอง จักรพรรดิลำดับที่ 3 เมื่อ ค.ศ. 251 แต่ไม่สำเร็จองค์ชายโจเปียวจึงตัดสินพระทัยปลงพระชนมชีพหลังจากยอมแพ้ต่อ สุมาอี้
บทบาททางเพศ
บทบาททางเพศ ( หรือ sex role) คือบทบาททางสังคม ครอบคลุมทั้งพฤติกรรมและทัศนคติของแต่ละคนที่เชื่อว่าเหมาะสม เป็นที่ยอมรับและน่าชื่นชมโดยใช้เพศสภาพเป็นตัวกำหนด บทบาททางเพศนั้นเน้นแนวคิดของความเป็นผู้หญิงและความเป็นผู้ชาย แม้ว่าจะมีข้อยกเว้นและรูปแบบหลากหลาย ซึ่งอาจแตกต่างไปแล้วแต่วัฒนธรรม
หลายกลุ่มโดยเฉพาะกลุ่มเคลื่อนไหวสิทธิสตรีพยายามเปลี่ยนแปลงบทบาททางเพศนี้ที่พวกเขาเชื่อว่าเป็นการกดขี่หรือไม่ถูกต้อง
องค์การอนามัยโลกอธิบายความหมายของบทบาททางเพศไว้ว่า เป็นบทบาทที่สังคมกำหนดไว้ว่าเป็นพฤติกกรม การกระทำ และคุณลักษณะที่เหมาะสมกับผู้ชายและผู้หญิง อย่างไรก็ตามยังมีการโต้เถียงกันอยู่ว่าบทบาททางเพศนั้น สังคมเป็นผู้กำหนดมากน้อยแค่ไหนและบทบาทที่สังคมกำหนดนั้นเด็ดขาดหรือเปลี่ยนแปลงได้ เพราะฉะนั้นคำนิยามที่แท้จริงของบทบาททางเพศนั้นยากที่จะอธิบาย
ผู้หญิงไม่มีสิทธิ์ในการออกคะแนนเสียงเลือกตั้งในหลายประเทศในโลกจนกระทั้งศตวรรษที่ 19 หรือ 20 และยังมีหญิงบางส่วนที่ยังไม่มีสิทธิ์จนเข้าศตวรรษที่ 21 ผู้หญิงทั่วโลกยังไม่ได้รับการปกป้องหรืออิสระภาพภายใต้กฏหมาย และผู้ชายที่ถูกมองว่าเป็นคนหาเลี้ยงครอบครัว มักไม่ได้ลาพักเมื่อลูกคลอด(Paternity leave)
อย่างไรก็ตามบทบาททางเพศบางอย่างก็มีผลทางบวกและการไม่มีบทบาททางเพศเหล่านี้อาจเป็นเรื่องยาก แม้บทบาททางเพศอาจถูกใช้เป็นค่านิยมทางเพศที่ไม่ดี บางครั้งก็เป็นประโยชน์ในการกำหนดและตรวจสอบพฤติกรรมที่เป็นที่ยอมรับของสังคม ยิ่งไปกว่านั้นการเติมเต็มบทบาททางเพศนี้ก็เกี่ยวโยงกับการมีความภูมิใจในตนที่มากขึ้นและและในทางกลับกัน
อาการคลั่งไคล้อาชญากร
อาการคลั่งไคล้อาชญากร หรือ ไฮบริทโทรฟริเลีย () เป็นอาการหนึ่งในโรคกามวิปริต เป็นอาการที่จะมีอารมณ์ทางเพศและเสียวสุดยอดทางเพศกับพวกอาชญากรทั้งหลาย ไม่ว่าจะเป็น พวกฆาตกร, พวกขโมย, พวกข่มขืน คำว่า ไฮบริทโทรฟริเลีย มีที่มาจากภาษากรีกคำว่า ὑβρίζειν hubrizein, หมายถึง การกระทำผิด (คล้ายกับคำว่า ὕβρις hubris "โอหัง") และ philo หมายถึง การมีความสัมพันธ์แข็งแกร่ง/การมีความชอบกับ ในวัฒนธรรมนิยม อาการนี้รู้จักกันในชื่อว่า บอนนีและไคลด์ซินโดรม
อาชญากรผู้ที่มีประวัติอาชญกรรมเยอะมักมีแฟนเมล์ส่งมาที่เรือนจำบ่อย บางครั้งส่งมาในเรื่องเพศซึ่งถือว่าเป็นเรื่องค่อนข้างประหลาด ในบางครั้งผู้คลั่งไคล้อาชญากรมักจะขอแต่งงานหรือส่งของขวัญให้กับเหล่าอาชญากรผู้ก่อเหตุอาชญากรรม
อาการคลั่งไคล้อาชญากรถือว่าอันตรายของโรคกามวิปริต แต่ยังไม่ทีสุดของอาการมีอารมณ์ทางเพศกับการหายใจไม่ออก จนถึงขีดอันตราย (asphyxiophilia), อาการมีอารมณ์ทางเพศเมื่อกำลังถูกคุกคาม (autassassinophilia), อาการมีอารมณ์ทางเพศกับการข่มขืนผู้อื่น (biastophilia) และ อาการมีอารมณ์ทางเพศเมื่อถูกลักพาตัว (chremastistophilia)
ที่ราบ
ในวิชาภูมิศาสตร์ ที่ราบ หรือ พื้นราบ เป็นแผ่นดินเรียบกวางใหญ่ซึ่งปกติมีการเปลี่ยนแปลงระดับความสูงไม่มาก ที่ราบเกิดเป็นที่ลุ่มตามก้นของหุบเขาหรือเป็นประตูสู่ภูเขา เป็นที่ราบชายฝั่ง และที่ราบสูงหรือที่ดอน
ในหุบเขาที่ราบจะถูกขนาบทั้งสองด้นา แต่บางทีที่ราบอาจแสดงขอบเขตโดยวงแหวนเขาครบวงหรือไม่ครบวง โดยภูเขาหรือหน้าผา เมื่อบริเวณภูมิศาสตร์หนึ่งมีที่ราบมากกว่าหนึ่งแห่ง ที่ราบทั้งหลายอาจเชื่อมกันโดยช่องเขา (pass หรือ gap) ที่ราบชายฝั่งส่วนใหญ่สูงกว่าระดับน้ำทะเลจนไปบรรจบภูเขาหรือที่ราบสูง
ที่ราบเป็นธรณีสัณฐานหลักอย่างหนึ่งของโลก โดยปรากฏอยู่ในทุกทวีป และกินอาณาบริเวณกว่าหนึ่งในสามของพื้นที่ดินของโลก ที่ราบอาจเกิดขึ้นระหว่างลาวาไหล มีการทับถมโดยน้ำ น้ำแข็งหรือลม หรือเกิดจากการกร่อนด้วยตัวการดังกล่าวจากเขาและภูเขา ปกติที่ราบอยู่ภายใต้ชีวนิเวศทุ่งหญ้า (เขตอบอุ่นหรือกึ่งเขตร้อน) สเตปป์ (กึ่งแห้งแล้งจัด) สะวันนา (เขตร้อน) หรือทันดรา (ขั้วโลก) ในบางกรณี บริเวณแห้งแล้งและป่าฝนก็เป็นที่ราบได้
ที่ราบในหลายพื้นที่มีความสำคัญต่อเกษตรกรรมเพราะดินมีการทับถมเป็นตะกอนที่อาจลึกและอุดมสมบูรณ์ และความราบช่วยเอื้อต่อการผลิตพืชผลโดยใช้เครื่องจักร หรือเพราะเอื้อต่อทุ่งหญ้าซึ่งเป็นแหล่งอาหารอย่างดีสำหรับปศุสัตว์
เจลีก ดิวิชัน 1 ฤดูกาล 2018
การแข่งขันฟุตบอล เจลีก ดิวิชัน 1 ฤดูกาล 2018 (หรือเป็นที่รู้จักในนาม เมะอิจิ ยะสุดะ เจ1 ลีก สำหรับเหตุผลด้านผู้สนับสนุน) เป็นฤดูกาลที่ 26 ของ เจลีก ดิวิชัน 1, ลีกอาชีพสูงสูดของญี่ปุ่นนับตั้งแต่การก่อตั้งในปี ค.ศ. 1993.
คะวะซะกิ ฟรอนตาเล คือทีมแชมป์เก่า.
จวนจ๋อง
จวนจ๋อง (, ; 198 — 247 หรือ 249) ชื่อรอง จื่อหฺวัง () ขุนศึกแห่ง ง่อก๊ก ระหว่าง ยุคสามก๊ก ของจีนเขาเป็นพระราชบุตรเขยของ พระเจ้าซุนกวน ปฐมจักรพรรดิแห่งง่อก๊กเพราะเขาอภิเษกกับพระราชธิดาพระองค์ใหญ่ของพระเจ้าซุนกวน องค์หญิง กิมก๋งจู๋ มีชื่อเสียงจากการสกัดทัพของ โจฮิว ไม่ให้บุกเข้ามาในดินแดนกังตั๋งระหว่าง ศึกเซ็กเต๋ง เมื่อ ค.ศ. 228
แพรรี
แพรรี () เป็นระบบนิเวศที่นักนิเวศวิทยาถือเป็นส่วนหนึ่งของชีวนิเวศทุ่งหญ้า สะวันนา และป่าละเมาะเขตอบอุ่น โดยยึดภูมิอากาศเขตอบอุ่น ปริมาณฝนตกปานกลาง และประกอบด้วยหญ้า ไม้ล้มลุก และไม้พุ่มเป็นพืชพรรณชนิดหลัก ไม่ใช่ไม้ต้น บริเวณทุ่งหญ้าเขตอบอุ่นรวมทั้งปัมปัสในอาร์เจนตินา บราซิลทางใต้ และอุรุกวัย ตลอดจนสเตปป์ของยูเรเชีย บริเวณที่เรียก "แพรรี" มักอยู่ในทวีปอเมริกาเหนือ คำนี้ครอบคลุมบริเวณที่เรียกที่ลุ่มในแผ่นดิน (Interior Lowlands) ของแคนาดา สหรัฐ และเม็กซิโก ซึ่งรวมเกรตเพลนส์ทั้งหมด ตลอดจนดินแดนที่ชื้นกว่าและมีเขามากกว่าทางทิศตะวันออก
ในสหรัฐ บริเวณที่ประกอบเป็นรัฐนอร์ทดาโคตา เซาท์ดาโคตา เนบรัสกา แคนซัส และโอกลาโฮมาส่วนใหญ่หรือทั้งหมด และบริเวณกว้างของรัฐมอนแทนา ไวโอมิง โคโลราโด นิวเม็กซิโก เท็กซัส มิสซูรี ไอโอวา อิลลินอยส์ อินดีแอนา วิสคอนซิน และมินนิโซตาทางตะวันตกและใต้ หุบเขากลาง (Central Valley) รัฐแคลิฟอร์เนียก็เป็นแพรรีเหมือนกัน แพรรีแคนาดากินพื้นที่กว้างขวางของรัฐแมนิโทบา ซัสแคตเชวัน และแอลเบอร์ตา
พืดหินใต้น้ำ
พืดหินใต้น้ำ หรือ หินโสโครก () เป็นหาดสันดอนหิน ทราย ปะการังหรือวัสดุคล้ายกัน อยู่ใต้ผิวน้ำ พืดหินใต้น้ำหลายที่เกิดจากกระบวนการอชีวนะ (เช่น การทับถมของทราย การกร่อนของคลื่นที่ลดระดับของหินโผล่ และกระบวนการธรรมชาติอื่น) แต่พืดหินใต้น้ำที่รู้จักกันมากที่สุด คือ พืดหินปะการัง (coral reef) ในแหล่งน้ำเขตร้อนที่เกิดจากกระบวนการชีวนะที่มีปะการังและสาหร่ายเนื้อปูนเป็นตัวการหลัก
พืดหินใต้น้ำเทียม (เช่น ซากเรือล่ม) บางทีมีบทบาทในการส่งเสริมความซับซ้อนทางกายภาพของก้นสมุทรทราย เพื่อดึงดูดกลุ่มชีวินหลากหลาย โดยเฉพาะอย่างยิ่งสาหร่ายและปลา
จิวซุน
จิวซุน หรือ โจวสฺหวิน (, ; ? — ?) ขุนศึกแห่ง ง่อก๊ก ระหว่าง ยุคสามก๊ก ของจีนเขาเป็นบุตรชายคนโตของแม่ทัพใหญ่ จิวยี่ ส่วนมารดาไม่มีหลักฐานแน่ชัดแต่บางหลักฐานกล่าวว่ามารดาของจิวซุนคือ เสียวเกี้ยว จิวซุนมีน้องชายที่ต่อมาเป็นขุนศึกของง่อก๊กเช่นเดียวกันคือ จิวอิ๋น
ยุคกึ่งก่อนประวัติศาสตร์
ยุคกึ่งก่อนประวัติศาสตร์ () เป็นยุคสมัยระหว่างยุคก่อนประวัติศาสตร์และยุคประวัติศาสตร์ ซึ่งวัฒนธรรมหรืออารยธรรมหนึ่งยังไม่พัฒนาอักษร แต่วัฒนธรรมอื่นรับรู้ถึงการมีอยู่ในการจดบันทึกของตนแล้ว ตัวอย่างเช่น ในทวีปยุโรปเผ่าเคลต์และกลุ่มชนเจอร์แมนิกถือว่าเป็นยุคกึ่งก่อนประวัติศาสตร์เมื่อเริ่มปรากฏในแหล่งข้อมูลของกรีกและโรมัน
ยุคกึ่งก่อนประวัติศาสตร์อาจยังเรียกว่าเป็นยุคเปลี่ยนผ่านระหว่างการมาถึงของการรู้หนังสือในสังคมหนึ่งกับการเขียนของนักประวัติศาสตร์คนแรก การสงวนประเพณีมุขปาฐะอาจทำให้ปัญหายุ่งยากขึ้นเมื่อประเพณีเหล่านี้อาจเป็นแหล่งข้อมูลประวัติศาสตร์ทุติยภูมิแม้แต่เหตุการณ์ก่อนหน้านี้ได้
เล่ห์ร้ายพ่ายรัก
เล่ห์ร้ายพ่ายรัก () เป็นละครโทรทัศน์ที่สร้างขึ้นในปี ค.ศ. 2017 ออกอากาศทาง ช่อง 8 ออกอากาศ ทุกวันพฤหัสบดี-ศุกร์ เวลา 21.00 น. นำแสดงโดย วิชาล วาศิษฐา, มาดิรักศรี มันเดิล ละครเรื่องต่อไปที่ออกอากาศต่อจากเรื่องนี้คือละครเรื่อง แผนรักลวงใจ
มุนนี่ ถูกเลี้ยงมาแบบลูกคุณหนู มีคนคอยรับใช้ดูแลตลอด มีพี่ชายสามคน ซึ่งพี่ชายคนโตรักมุนนี่มากไม่ว่าใครที่มาขัดขวางความสุขของมุนนี่ จะต้องโดนซ้อมหรือถึงขั้นฆ่าปิดปากได้ แต่มุนนี่ก็ไม่เคยรู้ความจริงว่าพี่ชายทั้งสามคนของตนเป็นมาเฟียจิตใจโหดเหี้ยม เพราะทั้งสามคนคอยสร้างภาพกับมุนนี่เสมอ และคอยปกปิดความจริงทุกอย่างกับมุนนี่มาโดยตลอด ทำให้มุนนี่เข้าใจผิดและเคารพรักพี่ชายทั้งสามคนมาก คิดว่าพี่ชายของตนเป็นคนดีมีคนนับหน้าถือตา แต่ที่จริงทุกคนทำลงไปด้วยความกลัวว่าจะโดนซ้อมหรือฆ่าปิดปากแต่ผู้คนกล่าวขวัญไปทั่วเมืองฮายาน่าว่าครอบครัวนี้เลวทรามต่ำช้า ไม่มีใครอยากตอแยด้วยมีเพียงมุนนี่คนเดียวเท่านั้นที่ไม่เคยได้รู้ความจริงเรื่องนี้ บิตตู ซึ่งอาศัยอยู่ในเมืองฮายาน่า ทนอยู่ไม่ได้ที่ชาวบ้านได้รับความเดือดร้อน ซึ่งเวลาที่มุนนี่จะไปไหนมาไหนทีต้องมีการปิดถนนปิดตลาด โดยคำสั่งของพี่ชาย สร้างความเดือดร้อนให้กับผู้คนจำนวนมาก และ ประเด็นที่ปะทุขึ้นเนื่องจาก เพื่อนบิตตูได้เข้าไปคุยกับมุนนี่ จึงทำให้เพื่อนบิตตูโดนซ้อมปางตาย บิตตูโกรธจัดจึงบุกไปลักพาตัวมุนนี่จากถึงในบ้าน สร้างความโกรธแค้นให้กับพี่ชายของมุนนี่เป็นอย่างมาก จึงไล่ล่าตามตัวบิตตูหมายจะเอาชีวิต ส่วนบิตตูเมื่อได้เจอมุนนี่ จึงรู้ว่ามุนนี่ไม่มีส่วนเกี่ยวข้อง และรู้ความจริงมาก่อนว่าพี่ชายตนเป็นคนแบบไหน จึงหาทางพิสูจน์ให้มุนนี่ได้รู้ความจริงให้ได้ ว่าพี่ชายของมุนนี่เป็นคนประเภทไหนกันแน่ ซึ่งพระเอกตั้งฉายาให้มุนนี่ว่า คุณหนูผู้หลงผิด และระหว่างที่หาข้อพิสูจน์ก็ได้ผ่านเหตุการณ์ระทึกขวัญมากมายจนทำให้บิตตูตกหลุมรักในความใสซื่อบริสุทธิ์ และไร้เดียงสาของมุนนี่ แต่ความรักครั้งนี้มีอุปสรรคอย่างใหญ่หลวง ทั้งพี่ชายมุนนี่และแม่ของบิตตูไม่เห็นด้วย
ยุคสารสนเทศ
ยุคสารสนเทศ หรือยุคคอมพิวเตอร์ ยุคดิจิทัล หรือยุคสื่อใหม่ เป็นยุคสมัยในประวัติศาตร์มนุษย์ซึ่งมีลักษณะเปลี่ยนจากอุตสาหกรรมเดิมตั้งแต่การปฏิวัติอุตสาหกรรมนำมาซึ่งการปรับให้เป็นอุตสาหกรรม มาเป็นเศรษฐกิจที่อิงเทคโนโลยีสารสนเทศ การเริ่มต้นของยุคสารสนเทศสัมพันธ์กับการปฏิวัติดิจิทัล บทนิยามของดิจิทัลหรือสารสนเทศยังเปลี่ยนแปลงตามเวลาเมื่อเทคโนโลยี สิ่งประดิษฐ์ผู้ใช้ วิธีปฏิสัมพันธ์กับมนุษย์และสิ่งประดิษฐ์อื่นเข้าสู่เขตการวิจัย การพัฒนาและการออกวางจำหน่ายตลาด
ระหว่างยุคสารสนเทศ มีปรากฏการณ์ที่อุตสาหกรรมดิจิทัลสร้างสังคมที่อาศัยความรู้แวดล้อมด้วยเศรษฐกิจโลกไฮเทคที่มีอิทธิพลต่อวิธีที่การผลิตและภาคบริการดำเนินการในวิธีที่มีประสิทธิภาพและสะดวก ในสังคมะาณิชย์ อุตสาหกรรมสารสนเทศสามารถทำให้ปัจเจกสำรวจความต้องการส่วนบุคคลได้ ฉะนั้นจึงทำให้กระบวนวิธีตัดสินใจสำหรับทำธุรกิจง่ายขึ้นและลดค่าใช้จ่ายสำหรับทั้งผู้ผลิตและผู้ซื้อ ผู้เข้าร่วมเศรษฐกิจนี้ยอมรับอย่างล้นหลามตลอดกิจกรรมทางเศรษฐกิจทั้งหมดเพื่อความมุ่งหมายทางประสิทธิพลัง แล้วมีการส่งเสริมฌแพาะถิ่นซึ่งสิ่งสูงใจทางเศรษฐกิจใหม่ เช่น เศรษฐกิจความรู้
ยุคสารสนเทศเกิดจากการใช้ประโยชน์จากความก้าวหน้าการผลิตโดยลดขนาดคอมพิวเตอร์ (computer microminiaturization) วิวัฒนาการเทคโนโลยีชีวิตประจำวันและการจัดระเบียบสังคมนี้นำไปสู่ข้อเท็จจริงว่าการปรับให้สารสนเทศและกระบวนการสื่อสารทันสมัยกลายเป็นกำลังขับเคลื่อนวิวัฒนาการทางสังคม
อภินิหารเจ้าหญิงจันตระการตา
อภินิหารเจ้าหญิงจันตระการตา () เป็นละครโทรทัศน์ที่สร้างขึ้นในปี ค.ศ. 2018 ออกอากาศทาง ช่อง 8 ออกอากาศ ทุกวันจันทร์-พุธ เวลา 21.00 น. นำแสดงโดย กฤติกา กามรา, เการพ กรรณะ ละครเรื่องนี้ออกอากาศต่อจากละครเรื่อง ลิขิตแค้นแสนรัก
เมื่อกษัตริย์หรัษวรธันประสบความสำเร็จในการครอบครองอำนาจทั้งหมดของโลกและสร้างความเป็นอมตะ เพื่อกักเก็บพลังเหล่านั้นจากศัตรูที่พยายามจะแย่งชิง แต่แล้วพระองค์และมเหสีก็ได้สวรรคตจากการโจมตีของอริราชศัตรู เวลาผ่านไป 100 ปี กษัตริย์ฮหรัษวรธันและมเหสีของพระองค์ เจ้าหญิงจันทริกา ได้เกิดใหม่อีกครั้งในฐานะเจ้าชายวิเรนทรา ซิงห์ และเจ้าหญิงจันตระการตา ซึ่งทั้งคู่กำเนิดในอาณาจักรที่เป็นอริราชศัตรูซึ่งกันและกัน
บันไดเสียงไมเนอร์
ในทฤษฎีดนตรี บันไดเสียงไมเนอร์ () เป็นบันไดเสียงที่ซับซ้อนกว่าบันไดเสียงเมเจอร์ เพราะมีการสร้างบันไดเสียงนี้ได้สามรูปแบบ ได้แก่ บันไดเสียงเนเชอรัลไมเนอร์ (หรือ โหมดเอโอเลียน), บันไดเสียงฮาร์มอนิกไมเนอร์, และบันไดเสียงเมโลดิกไมเนอร์ (ขาขึ้นหรือขาลง) แต่บันไดเสียงเมเจอร์มีรูปแบบเดียว
\relative c' { \relative c' { \relative c' { บันไดเสียงเนเชอรัลไมเนอร์ (; หรือโหมดเอโอเลียน) เป็นบันไดเสียงไดอาโทนิกชนิดหนึ่งที่ถูกสร้างขึ้นมาโดยเริ่มจากลำดับโน้ตขั้นที่ 6 ของบันไดเสียงเมเจอร์ ตัวอย่างเช่น บันไดเสียงเอเนเชอรัลไมเนอร์สามารถสร้างขึ้นโดยเริ่มจากลำดับโน้ตขั้นที่ 6 ของบันไดเสียงซีเมเจอร์
\relative c' { 
\override NoteHead.color = #red a \override NoteHead.color = #black b c2 \bar "||"
พรีเมียร์ลีก ฤดูกาล 2018–19
พรีเมียร์ลีก ฤดูกาล 2018–19 () เป็นการแข่งขันพรีเมียร์ลีก ฤดูกาลที่ 27 นับแต่เริ่มจัดการแข่งขันครั้งแรกในปี ค.ศ. 1992 จะเริ่มต้นฤดูกาลในวันที่ 11 สิงหาคม ค.ศ. 2018 และสิ้นสุดฤดูกาลในวันที่ 19 พฤษภาคม ค.ศ. 2019 โดยแมนเชสเตอร์ซิตี คือทีมที่ชนะเลิศเมื่อฤดูกาลที่แล้ว
ทีมเข้าแข่งขันมีทั้งหมด 20 ทีมโดยมี 17 ทีมมาจากฤดูกาลก่อนหน้า และ 3 ทีมที่เลื่อนชั้นขึ้นมาจากอีเอฟแอลแชมเปียนชิป ผู้เล่นที่ทำ 4 ประตู; (H) – เหย้า ; (A) – เยือน
ศึกวันดวลเพลง สงครามเทพบุตร
รายการ ศึกวันดวลเพลง สงครามเทพบุตร เป็นรายการเกมโชว์การแข่งขันเพลงลูกทุ่งสำหรับผู้ชาย โดยออกอากาศทุกวันเสาร์ เวลา 19.30-21.15 น. ทาง ช่องวัน เริ่มออกอากาศครั้งแรกวันเสาร์ที่ 31 มีนาคม 2561 ผลิตโดย บริษัท เดอะวันเอ็นเตอร์ไพรซ์ จำกัด และ บริษัท มีมิติ จำกัด ผู้ดำเนินรายการ ภคชนก์ โวอ่อนศรี (แฟรงค์) และ เตือนใจ ศรีสุนทร (ฝน ธนสุนธร)
รายการ ศึกวันดวลเพลง สงครามเทพบุตร เป็นรายการเกมโชว์การแข่งขันเพลงลูกทุ่งสำหรับผู้ชาย ที่มีใจรักร้องเพลงลูกทุ่ง โดยมีเกณฑ์ในการตัดสินหลักๆ 3 หัวข้อคือ เสียงดี ทรงเด่ เสน่ห์โดน เพื่อที่จะชิงเงินรางวัลมูลค่า 1,000,000 บาท โดยออกอากาศทุกวันเสาร์ เวลา 19.30-21.15 น. ทาง ช่องวัน
ในฤดูกาลนี้มีเทพบุตรที่ผ่านการคัดเลือกจากการ Audition จนเหลือมาถึงรอบคัดเลือกทั้งหมด 20 คน ซึ่งผู้เข้าแข่งขันจะต้องทำการร้องเพลงเพียง 1 เพลงเท่านั้น แต่จะแตกต่างจาก ศึกวันดวลเพลง ทุกรูปแบบคือ จะต้องร้องเพลง ภายใต้เงามืด ไม่ให้กรรมการเห็นใบหน้า และกรรมการเองจะต้องตัดสินภายใต้หัวข้อ 3 หัวข้อคือ เสียงดี ทรงเด่ เสน่ห์โดน ซึ่นในระหว่างร้องเพลงหากกรรมการประทับฝ่ามือบนแท่น 1 ท่าน ไฟบนเวทีจะเปิด และจะได้เห็นหน้านักร้องทันที แต่ถ้าจะเข้ารอบจะต้องได้ประทับฝ่ามือบนแท่น 2 ใน 3 คน จึงจะถือว่าผ่าน แต่เมื่อจบเพลง หากกรรมการประทับฝ่ามือน้อยกว่า 2 คน จะมีเวลา 5 วินาทีสุดท้าย หากหมดเวลา แล้วได้ประทับฝ่ามือแค่ 1 คน หรือไม่ได้ประทับเลย ผู้เข้าแข่งขันคนนั้นจะตกรอบทันที ซึ่งในรอบนี้ต้องการผู้เข้ารอบแค่ 8 คนเท่านั้น เพื่อเข้าไปแข่งขันร่วมกับแชมป์จากศึกวันดวลเพลง 4 คน (ทางรายการจะเรียกว่า จตุรเทพ) คือ เจมส์ ตรี เบียร์ และอิสร์
ในรอบนี้แต่ละทีมจะต้องส่งตัวแทนทีมละ 1 คน เพื่อมาแข่งในยกที่ 1 หรือ ศึกนอก ซึ่งผู้ที่ชนะในรอบนี้จะทำให้ผู้ชนะและคนในทีมเข้ารอบไปเลยทั้งทีม ส่วนทีมที่แพ้จะต้องแข่งต่อในยกที่ 2 หรือ ศึกใน ซึ่งผู้ที่แพ้ในยกแรก จะต้องเลือกคนในทีมของตัวเองเพื่อแข่งแบบตัวต่อตัว ผู้ที่ชนะในยกนี้จะได้เข้ารอบต่อไป ส่วนผู้ที่แพ้จะต้องตกรอบทันที ซึ่งรอบนี้จะมีผู้ที่ต้องตกรอบสัปดาห์ละ 1 คน
ในกรณีที่ทีมใดทีมหนึ่งมีสมาชิกน้อยกว่าอีกทีมถึง 2 คน ทางรายการจะให้ที่ที่มีสมาชิกเยอะกว่า เลือกผู้เข้าแข่งขันทีมตัวเองโดยการโหวตลับ ซึ่งใครถูกโหวตจากสมาชิกทีมตัวเองมากที่สุด ผู้เข้าแข่งขันคนนั้นจะต้องย้ายไปอยู่อีกทีมทันที
ในรอบนี้ จะแบ่งการแข่งขันกันทั้งหมด 2 สัปดาห์ ในสัปดาห์แรก จะให้แข่งขันกันในรูปแบบ ไต่อันดับ โดยจะยึดจากผลการแข่งขันตลอดทั้งทัวร์นาเม้นต์ ซึ่งเรียงตามดังนี้
ใน สัปดาห์ที่ 2 ผู้เข้าชิงทั้ง 2 จะต้องแข่งขันกันทั้งหมด 3 ยก ใครจับฉลากได้ร้องก่อนในยกแรก จะได้ร้องหลังใน ยกที่ 2 และจะกลับมาร้องก่อนอีกครั้งในยกที่ 3 ใครชนะ 2 ใน 3 ยก คนๆนั้น รับเงินรางวัล 1,000,000 บาท ทันที
รอบคัดเลือก
สัปดาห์ที่ 1 ออกอากาศเมื่อวันที่ 31 มีนาคม พ.ศ. 2561
สัปดาห์ที่ 2 ออกอากาศเมื่อวันที่ 7 เมษายน พ.ศ. 2561
สัปดาห์ที่ 3 ออกอากาศเมื่อวันที่ 21 เมษายน พ.ศ. 2561รอบแพ้คัดออก
สัปดาห์ที่ 4 ออกอากาศเมื่อวันที่ 28 เมษายน พ.ศ. 2561
สัปดาห์ที่ 5 ออกอากาศเมื่อวันที่ 5 พฤษภาคม พ.ศ. 2561
สัปดาห์ที่ 6 ออกอากาศเมื่อวันที่ 12 พฤษภาคม พ.ศ. 2561
สัปดาห์ที่ 7 ออกอากาศเมื่อวันที่ 19 พฤษภาคม พ.ศ. 2561
สัปดาห์ที่ 8 ออกอากาศเมื่อวันที่ 26 พฤษภาคม พ.ศ. 2561สัปดาห์ที่ 9 ออกอากาศเมื่อวันที่ 2 มิถุนายน พ.ศ. 2561สัปดาห์ที่ 10 ออกอากาศเมื่อวันที่ 9 มิถุนายน พ.ศ. 2561สัปดาห์ที่ 11 ออกอากาศเมื่อวันที่ 16 มิถุนายน พ.ศ. 2561การแข่งขันรอบชิงชนะเลิศ (ไต่อันดับ)
เตนจามินคอง
เตนจามินคอง ( Teingya Minkhaung) เป็นแม่ทัพที่พระเจ้ามังระยกย่องให้เป็นผู้นำการรบแบบพิเศษ(รบแบบกองโจร) ที่เก่งกาจที่สุดคนหนึ่งในยุคของพระองค์ โดยให้สมญานามว่า "ดุจดั่งเมฆ" ความหมายคือเคลื่อนที่อย่างรวดเร็วไม่เป็นที่สังเกต ยากแก่การทำลาย และหายไปอย่างไร้ร่องลอย
ในการบุกครั้งที่3ของจีนนั้นสร้างความลำบากให้แก่กองทัพพม่าเป็นอย่างมาก เนื่องจากหมิงรุ่ยเป็นผู้เจนจบในพิชัยสงครามเขาเคลื่อนกองทัพอย่างระมัดระวังตลอดการทำศึก นั้นทำให้แม้แต่อะแซหวุ่นกี้เองก็ยากที่จะใช้กลอุบายเอาชนะเขาได้ ในขณะนั้นเองพระเจ้ามังระได้ตัดสินใจส่งกองกำลังพิเศษของพระองค์ออกไปทัพหนึ่ง นำโดยเตนจามินคองมีจุดประสงค์เพื่อทำสงครามกองโจรกับหมิงรุ่ย ซึ่งเตนจามินคองก็สามารถทำผลงานได้อย่างน่าทึ่ง แม้เขาจะมีกองทัพไม่ถึงหนึ่งพันนาย แต่ก็สามารถปั่นป่วนกองทัพนับหมื่นของหมิ่งรุ่ยจนไม่สามารถเคลื่อนที่ได้สะดวก อีกทั้งยังสามารถตัดกำลังบำรุงของฝ่ายจีนที่ส่งมากจากแสนหวีได้อย่างมีประสิทธิภาพ จนกองทัพของหมิงรุ่ยที่บุกลึกเข้ามาเริ่มอดอาหาร นั้นทำให้ผลของสงครามเริ่มเปลี่ยนไป ชื่อเสียงของเตนจามินคองและพระเจ้ามังระที่พลิกสถานการณ์ให้ฝ่ายอังวะในครั้งนั้น จึงเป็นที่เลื่องลือขึ้นมา สุดท้ายอะแซหวุ่นกี้ที่เตรียมกองทัพไว้อยู่แล้วจึงได้ช่องนำกองกำลังที่ซุ่มไว้เข้ายึดแสนหวีคืนได้ และยกทัพลงมาช่วยพระเจ้ามังระตีกระหนาบหมิงรุ่ยจนเอาชนะไปได้ในยุทธการเมเมียว
เกาะญองอูพี
เกาะญองอูพี () เป็นเกาะแห่งหนึ่งในกลุ่มเกาะมะริดของพม่าตั้งอยู่ที่เขตของเมืองเกาะสองในทะเลอันดามัน มหาสมุทรอินเดีย เกาะมีลักษณะคล้ายกับหัวธนู มีพื้นที่ประมาณ 1,500 ไร่ ชื่อเกาะมาจากวีรบุรุษที่ชื่อว่าญองอูพี (Nyaung Oo Phee) ซึ่งเป็นคนที่ชาญฉลาดมีทักษะความคิดและเก่งกาจของพม่า จึงใช้นามนี้ตั้งชื่อเกาะและเรียกติดต่อกันมาจวบถึงปัจจุบัน
มู อิสซามา มู เอิน ยา เรอเออ
"มู อิสซามา มู เอิน ยา เรอเออ" (; ) มีความหมายว่า "แผ่นดินของเรา ความสุข และ ความยินดีของเรา" เป็นเพลงชาติของเอสโตเนีย; ประกาศใช้อย่างเป็นทางการในฐานะเพลงชาติ () เมื่อปี ค.ศ. 1920.
ประพันธ์บทร้องโดย Johann Voldemar Jannsen โดยยืมทำนองของเพลงชาติฟินแลนด์ "มามเมะ" () ที่เรียบเรียงทำนองโดย ฟรีดิก ปาซิอุส เมื่อปี ค.ศ. 1848: . โดยมีเอกลักษณ์ที่สำคัญ กล่าวคือ เครื่องหมายตั้งบันไดเสียง ที่ประกอบอยู่ในบทเพลงของชาวลิโวเนีย ท่อนที่กล่าวว่า "Min izāmō, min sindimō" ().
เพลงนี้ได้ถูกขับร้องครั้งแรกในงานเทศกาลดนตรีเอสโตเนียเมื่อ ค.ศ. 1869 ต่อมาเพลงนี้จึงเป็นสัญลักษณ์ของ การตื่นรู้แห่งชาติเอสโตเนีย.
"มู อิสซามา มู เอิน ยา เรอเออ" ประกาศใช้เป็นเพลงชาติอย่างเป็นทางการเมื่อ ค.ศ. 1920 ภายหลังสงครามประกาศเอกราชเอสโตเนีย.
ภายหลังการยึดครองรัฐบอลติกของกองทัพแดง เมื่อปี ค.ศ. 1944 "มู อิสซามา มู เอิน ยา เรอเออ" เพลงนี้สถานะเป็นเพลงชาติของชาวเอสโตเนียของผู้พลัดถิ่น และ เป็นเพลงต้องห้ามของรัฐบาลคอมมิวนิสต์. เพลงชาติสาธารณรัฐสังคมนิยมโซเวียตเอสโตเนีย ประกาศใช้อย่างเป็นทางการ เมื่อปี ค.ศ. 1945 ถึง ค.ศ. 1990. ชาวเอสโตเนียบางคนที่เคยได้ฟังเพลงชาติเอสโตเนียผ่านสถานีวิทยุโทรทัศน์แห่งชาติของรัฐบาลฟินแลนด์ ที่มีชื่อว่า Yleisradio ในเขตพื้นที่ภาคเหนือของเอสโตเนีย โดยบรรเลงเพลงชาติฟินแลนด์ อันเป็นจุดเด่นเฉพาะของเพลงนี้ (โดยบรรเลงในวรรคสุดท้ายของเพลงในภาษาฟินแลนด์) ทุกวันในช่วงก่อนการปิดสถานีของแต่ละวัน.
มิสโคเรีย
มิสโคเรีย () เป็นการประกวดนางงามในประเทศเกาหลีใต้ เริ่มจัดการประกวดขึ้นตั้งแต่ปี ค.ศ. 1957 โดยหนังสือพิมพ์เกาหลี"ฮันกุกอิลโบ"
ผู้ชนะการประกวด (진, "jin") จะได้เป็นตัวแทนของประเทศในการเข้าร่วมประกวดนางงามจักรวาล ส่วนผู้เข้ารอบ 2 คนสุดท้าย (선, "sun") ซึ่งเทียบเท่ากับรองอันดับ 1 จะได้เป็นตัวแทนเข้าร่วมประกวดนางงามนานาชาติ หรือมิสเวิลด์ การประกวดได้รับการออกอากาศทางโทรทัศน์มาตั้งแต่ปี ค.ศ. 1972
เมื่อวันที่ 16 มีนาคม ค.ศ. 2011 จูเลีย มอร์ลีย์ ประธานองค์กรมิสเวิลด์ ประกาศเปิดตัวการประกวดมิสเวิลด์โคเรีย ซึ่งปัจจุบันดำรงตำแหน่งผู้อำนวยการกองประกวดโดยพัก จ็อง-อา ตั้งแต่ปี ค.ศ. 2010 รองอันดับ 1 ของมิสโคเรียจะได้เป็นตัวแทนเข้าร่วมประกวดนางงามนานาชาติ แทน มิสเวิลด์
ในปี ค.ศ. 2015 ฮันจู อีแอนด์เอ็ม (Hanju E&M) ได้สิทธิ์เข้าไปบริหารกิจการขององค์กรมิสโคเรีย ตั้งแต่ปี ค.ศ. 2016 องค์กรมิสโคเรียไม่สามารถส่งตัวแทนประเทศไปเข้าร่วมประกวดนางงามจักรวาลอีกต่อไป
ผู้ดำรงตำแหน่งปัจจุบันคือ ซอ แจ-ว็อน
สำมะโน
สำมะโน () เป็นวิธีดำเนินการได้มาซึ่งและบันทึกสารสนเทศอย่างเป็นระบบเกี่ยวกับสมาชิกของประชากรหนึ่ง ๆ คำนี้ใช้เชื่อมโยงกับสำมะโนประชากรและเคหะมากที่สุด แต่สำมะโนที่พบบ่อยชนิดอื่นได้แก่ สำมะโนเกษตรกรรม ธุรกิจและจราจร สหประชาชาตินิยามลักษณะสำคัญของสำมะโนประชากรและเคหะว่า "การแจกนับปัจเจกซึ่งเป็นสากลในดินแดนตามที่กำหนด ความเป็นเวลาเดียวกันและมีภาวะเป็นคาบตามที่กำหนด" และแนะนำให้จัดทำสำมะโนประชากรอย่างน้อยทุก 10 ปี ข้อแนะนำของสหประชาชาติยังครอบคลุมหัวข้อสำมะโนที่ควรรวบรวม บทนิยามอย่งเป็นทางการ และสารสนเทศที่เป็นประโยชน์อย่างอื่นเพื่อประสานงานการปฏิบัติระหว่างประเทศ
คำว่า "census" เป็นคำภาษาละติน ระหว่างสาธารณรัฐโรมัน เซนซัสเป็นรายการที่เก็บติดตามชายฉกรรจ์ที่พร้อมรับราชการทหาร สำมะโนสมัยใหม่มีความสำคัญต่อการเปรียบเทียบระหว่างประเทศสำหรับสถิติทุกชนิด และสำมะโนเก็บข้อมูลลักษณะเฉพาะหลายอย่างของประชากร ไม่เพียงแต่ว่ามีจำนวนประชากรเท่าใดเท่านั้น แต่ปัจจุบันสำมะโนเกิดในระบบแบบสำรวจซึ่งตรงแบบเริ่มต้นด้วยการเก็บรวบรวมข้อมูลประชากรศาสตร์ของชาติเท่านั้น แม้ประมาณการประชากรยังเป็นหน้าที่สำคัญของสำมะโน รวมทั้งการรวมการกระจายทางภูมิศาสตร์อย่างแน่ชัดของประชากร แต่สถิติยังสามารถสร้างได้จากการรวมลักษณะเฉพาะ เช่น การศึกษาแบ่งตามอายุและเพศในภูมิภาคต่าง ๆ ระบบข้อมูลบริหารราชการแผ่นดินปัจจุบันทำให้การแจงนับแนวทางอื่นมีระดับรายละเอียดเดียวกัน แต่ทำให้เกิดความกังวลเกี่ยวกับภาวะเฉพาะส่วนตัวและโอกาสที่ประมาณการเกิดความลำเอียงได้
สำมะโนอาจแตกต่างจากการชักตัวอย่างที่สารสนเทศจะได้มาจากเซตย่อยของประชากรเท่านั้น ซึ่งตรงแบบประมาณการประชากรหลักมีการปรับตามประมาณการระหว่างสำมะโนดังกล่าว ข้อมูลสำมะโนสมัยใหม่มีใช้แพร่หลายเพื่อการวิจัย การตลาดธุรกิจ และการวางแผน และเป็นเส้นฐานสำหรับออกแบบแบบสำรวจตัวอย่างโดยให้กรอบชักตัวอย่าง เช่น ทะเบียนเลขที่อยู่ ยอดของสำมะโนจำเป็นต่อการปรับตัวอย่างเพื่อให้เป็นตัวแทนของประชากรโดยการถ่วงน้ำหนักที่ใช้บ่อยในการสำรวจความเห็น ในทำนองเดียวกัน การจัดช่วงชั้นต้องอาศัยความรู้ขนาดโดยสัมพัทธ์ของช่วงชั้นประชากรต่าง ๆ ซึ่งได้มาจากการแจงนับในสำมะโน สำมะโนในบางประเทศยังให้ยอดอย่างเป็นทางการที่ใช้กำหนดจำนวนผู้แทนตามส่วนของพลเมือง (apportion) แก่ภูมิภาคต่าง ๆ ในหลายกรณี ตัวอย่างที่สุ่มเลือกอย่างระมัดระวังสามารถให้สารสนเทศแม่นยำกว่าพยายามทำสำมะโนประชากร
วัดน้อย (จังหวัดน่าน)
โบราณสถานวัดน้อย หรือเรียกโดยย่อว่า วัดน้อย เป็นวัดแห่งหนึ่งในจังหวัดน่าน ตั้งอยู่ภายในพิพิธภัณฑสถานแห่งชาติ น่านใกล้วัดพระธาตุช้างค้ำวรวิหาร สร้างตามพระประสงค์ในพระเจ้าสุริยพงษ์ผริตเดช และมีชื่อเสียงจากการเป็นวัดที่มีขนาดเล็กที่สุดในประเทศไทย
พระเจ้าสุริยพงษ์ผริตเดช พระเจ้าผู้ครองนครน่าน ได้มีโอกาสเข้าเฝ้าพระบาทสมเด็จพระจุลจอมเกล้าเจ้าอยู่หัว พระเจ้ากรุงสยามในปี พ.ศ. 2416 เมื่อพระบาทสมเด็จพระจุลจอมเกล้าเจ้าอยู่หัวมีพระดำรัสตรัสถามถึงจำนวนวัดภายในน่าน พระเจ้าสุริยพงษ์ผริตเดชได้กราบทูลว่าในน่านมีวัดทั้งหมด 500 วัด เมื่อพระเจ้าสุริยพงษ์ผริตเดชกลับน่านจึงสำรวจจำนวนวัดใหม่อีกครั้ง ก็พบว่ามีวัดทั้งหมด 499 วัด คลาดไปหนึ่งวัด ด้วยเหตุนี้พระองค์จึงโปรดเกล้าฯ ให้ช่างพื้นเมืองน่านก่อสร้างวัดตรงโคนต้นโพหน้าหอคำหรือวังที่พระองค์ประทับ เพื่อให้วัดครบจำนวนตามที่กราบทูลพระเจ้ากรุงสยามเป็นสัจจวาจา และตั้งชื่อว่า "วัดน้อย" ต่อมาหอคำได้กลายสภาพเป็นพิพิธภัณฑสถานแห่งชาติ น่านในปัจจุบัน
บางแห่งก็ว่าวัดน้อยคือหอเสื้อเมืองมากกว่าที่จะเป็นวัดในพุทธศาสนา
โครงสร้างของวัดน้อยมีลักษณะเป็นวิหารก่ออิฐถือปูนศิลปะล้านนาสกุลช่างเมืองน่านผังรูปสี่เหลี่ยมผืนผ้าหันไปทางทิศตะวันออก หลังคาก่ออิฐถือปูนเป็นทรงจั่วซ้อนกันสองชั้น แต่มีขนาดน้อยคล้ายศาลพระภูมิ เพราะมีขนาดกว้าง 1.98 เมตร ยาว 2.34 เมตร และสูง 3.35 เมตร ภายในประดิษฐานพระพุทธรูป และแผงพระพิมพ์ไม้
จากลักษณะที่โดดเด่นของวัดน้อยที่เป็นวัดที่เล็กที่สุดในประเทศไทย การท่องเที่ยวแห่งประเทศไทยจึงยกให้วัดน้อยเป็นสถานที่ท่องเที่ยวอันซีนอินไทยแลนด์ด้วย
พระพุทธศรีสวรรค์
พระพุทธศรีสวรรค์ พระประธานในพระอุโบสถวัดนครสวรรค์ พระอารามหลวง เป็นพระพุทธรูปเก่าแก่มาแต่โบราณ ประดิษฐานอยู่ในพระอุโบสถหลังเก่าของวัดนครสวรรค์ จ.นครสวรรค์ เชื่อว่าสร้างขึ้นตั้งแต่ พ.ศ.1972 รัชสมัย สมเด็จพระบรมราชาธิราชที่ 2 (บรมปาล) พระมหากษัตริย์แห่งกรุงสุโขทัย นอกจากนี้ยังเป็นพระพุทธรูปที่ประชาชนชาวไทยศรัทธาและนิยมเดินทางมากราบไหว้มากที่สุดองค์หนึ่งด้วย
วาฬและดอล์ฟ
วาฬและดอล์ฟ (Whal & Dolph) เป็นวงดนตรีอินดี้ป็อปสัญชาติไทยจากค่ายวอทเดอะดัก พวกเขาเปิดตัวด้วยซิงเกิ้ลแรกในปี 2559 "ยิ้ม" โดยใช้เวลาทำ 1 ปี ตามมาด้วยเพลง พ (Por) , นานนาน (In Memory Of) และ โอ๊ย หลังปล่อยซิงเกิ้ล "ละเมอ" ก็ขึ้นชาร์ตแคท เรดิโอเป็นลำดับที่หก และได้ปล่อยเป็นอัลบั้มชุดแรก "Rayon" ซึ่งวางจำหน่ายครั้งแรกที่งานแคทเอ็กโป
ปอและน้ำวนรู้จักกันในสมัยเรียนมหาลัย ทั้งคู่เคยมีวงดนตรีกันมาก่อนแนวออลเทอร์นาทิฟร็อก ปอเคยเป็นนักร้องนำให้กับ The Jogging Boy และ Fits ส่วนน้ำวนเคยเป็นมือกีตาร์ให้กับวง The Public Mansion โดยน้ำวนชักชวนปอให้มาทำ Side Project และได้รับการชักจูงจาก บอล สครับบ์ เข้าวอทเดอะดัก พวกเขาเปิดตัวด้วยซิงเกิ้ลแรกในปี 2559 "ยิ้ม" โดยใช้เวลาทำ 1 ปี ตามมาด้วยเพลง พ (Por) , นานนาน (In Memory Of) และ โอ๊ย หลังปล่อยซิงเกิ้ล "ละเมอ" ก็ขึ้นชาร์ตแคท เรดิโอเป็นลำดับที่หก หลังจากนั้นก็ได้ปล่อยซิงเกิ้ล "หากมันจะสายเกินไป" ก็เป็นการเปิดตัวในสังกัดวอทเดอะดัก โดยมาพร้อมกับอัลบั้ม Rayon ในเดือนพฤศจิกายน 2560
เฉือนคมนายธนาคาร
เฉือนคมนายธนาคาร () เป็นละครโทรทัศน์ชุดจากประเทศญี่ปุ่น ออกอากาศทางโตเกียวบรอดแคสติงซิสเตม ตั้งแต่วันที่ 7 กรกฎาคม 2013 ละครได้เค้าโครงจากนวนิยายเรื่องเดียวกันของ Jun Ikeido โดยเล่าเรื่องราวเกี่ยวกับฮันซาว่า นาโอกิ นายธนาคารจากธนาคารโตเกียวจูโอ หนึ่งในธนาคารที่ใหญ่ที่สุดของญี่ปุ่น เรตติ้งในตอนสุดท้ายพุ่งถึง 42.2% ในภูมิภาคคันโต นับเป็นตัวเลขที่สูงที่สุดของละครโทรทัศน์ในยุคเฮเซ
หลังจากประสบความสำเร็จอย่างมากในฐานะละครโทรทัศน์ชุดที่มี่คนดูมากที่สุดในญี่ปุ่นโดยมีเรตติ้งถึง 42.2% "เฉือนคมนายธนาคาร" ยังได้รับการดัดแปลงเป็นละครโทรทัศน์ในไต้หวันและฮ่องกง และจากการสำรวจความนิยมสำหรับการแสดง "เฉือนคมนายธนาคาร" ได้รับคะแนนสูงสุดในรอบสามทศวรรษของละครโทรทัศน์ญี่ปุ่น
ดูมา
ดูมา () เป็นเมืองในประเทศซีเรีย ห่างจากเมืองดามัสกัสทางตะวันออกเฉียงเหนือไป เมืองนี้เป็นศูนย์กลางของจังหวัดควบคุม (ซึ่งรวมกับจังหวัดควบคุมดารากัส) เมืองนี้ยังเป็นศูนย์การบริหารของอำเภอดูมา เมืองนี้เป็นเมืองที่ใหญ่อยู่ในภูมิภาคที่รู้จักกันในนามกรูตา ซึ่งเหมาะกับการตั้งถิ่นฐานนอกเมืองไปทางทิศตะวันออกและทิศใต้ของดามัสกัส
กองทัพเอสโตเนีย
กองทัพเอสโตเนีย มีชื่อเรียกอย่างเป็นทางการว่า กองกำลังป้องกันเอสโตเนีย () เป็นกองกำลังของประเทศเอสโตเนีย. ประกอบไปด้วย กองทัพบก, กองทัพเรือ, กองทัพอากาศ รวมถึง กองกำลังกึ่งทหาร สันนิบาตป้องกัน และ ตำรวจ. มีหน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ โดยปฎิบัติการร่วมกับ องค์การสนธิสัญญาป้องกันแอตแลนติกเหนือ และ สหภาพยุโรป ในฐานะชาติสมาชิก.
รายนามผู้ครองตำแหน่งมิสเอิร์ธ
รายนามผู้ที่ครองตำแหน่งมิสเอิร์ธอย่างเป็นทางการ โดยเรียงลำดับตามปีการจัดประกวดดังต่อไปนี้
หมายเหตุ
กองทัพลิทัวเนีย
กองทัพลิทัวเนีย () เป็นกองกำลังของประเทศลิทัวเนีย. ประกอบไปด้วย กองทัพบก, กองทัพเรือ, กองทัพอากาศ และ กองกำลังปฎิบัติการพิเศษ รวมถึง กองกำลังกึ่งทหาร กองกำลังอาสาป้องกันแห่งชาติ. มีหน้าที่หลักคือดูแลความปลอดภัยของอิสรภาพ เอกราช และ บูรณภาพดินแดนของประเทศ รวมถึงภารกิจต่อต้านการก่อการร้ายระหว่างประเทศ ภารกิจสนับสนุนในการรักษาความสงบเรียบร้อย พิทักษ์ผลประโยชน์และทรัพยากรของชาติในเขตเศรษฐกิจจำเพาะ โดยปฎิบัติการร่วมกับ องค์การสนธิสัญญาป้องกันแอตแลนติกเหนือ และ สหภาพยุโรป ในฐานะชาติสมาชิก.
ฮวนห้อม
ฮวนห้อม หรือ หฺวานฟ่าน (; ถึงแก่กรรม 9 กุมภาพันธ์ ค.ศ.249) ชื่อรอง ยฺเหวียนเจ๋อ () ขุนนางและขุนศึกแห่ง วุยก๊ก ระหว่าง ยุคสามก๊ก ของจีน
ฮวนห้อม เป็นทหารของโจซองลูกชายโจจิ๋น วันหนึ่งขณะที่พระเจ้าโจฮองไปล่าสัตว์กับโจฮอง ฮวนห้อมก็ตามเสด็จด้วย แต่ไม่รู้ว่าสุมาอี้และลูกชายยึดอำนาจได้แล้ว พอโจซองรู้ตัวก็รีบยอมแพ้แต่ฮวนห้อมไม่ยอม สุดท้ายโจซองและพรรคพวกถูกประหารทั้งหมด ส่วนฮวนห้อมนั้นถูกสั่งแค่จำคุกและเขาก็ตายในคุกนั้น
งักจุ้น
ฮักจุ้น หรือ ฮั่วจฺวิ้น (; 177 — 216) ชื่อรอง จ้งเหมี่ยว () ขุนศึกซึ่งรับใช้ภายใต้การบังคับบัญชาของ เล่าปี่ ในช่วงปลาย ราชวงศ์ฮั่นตะวันออก แต่เดิมเคยรับใช้ เล่าเปียว
เมื่อเล่าเปียวถึงแก่กรรมในปลาย ค.ศ. 208 ฮักจุ้นและผู้ติดตามได้หันมาสวามิภักดิ์ต่อเล่าปี่และเขาก็ได้ติดตามเล่าปี่ไปทำสงครามเพื่อยึดครอง เอ๊กจิ๋ว ที่ขณะนั้นอยู่ภายใต้การปกครองของ เล่าเจี้ยง จนเป็นผลสำเร็จเมื่อต้น ค.ศ. 214
ฮักจุ้นถึงแก่กรรมเมื่อ ค.ศ. 216 ขณะอายุเพียง 39 ปีโดยบุตรชายของเขาคือ คว้อเก๋อได้รับราชการเป็นขุนพลของ จ๊กก๊ก สืบต่อมา
โคยนต์
โคยนต์ () เป็นสิ่งประดิษฐ์ของจูเก่อเลี่ยง (จูกัดเหลียง) ขณะรับราชการสู่ฮั่น (จ๊กก๊ก) คาดว่าเป็น
อีโลอีโลซิตี
อีโลอีโลซิตี (ฮีลีไกโนน: Dakbanwa/Syudad sang Iloilo; กินาไรอา: Syudad kang/ka Iloilo; ; ) เป็นนครหนาแน่นทางตะวันออกเฉียงใต้ของเกาะปาไนย์ในประเทศฟิลิปปินส์ และเป็นเมืองหลักประจำจังหวัดอีโลอีโลในเชิงภูมิศาสตร์ แต่ปกครองตนเองอย่างเป็นอิสระ นอกจากนี้ยังเป็นศูนย์กลางของเขตมหานครอีโลอีโล-กีมารัสและภูมิภาคคันลูรังคาบีซายาอัน จากการสำมะโนในปี ค.ศ. 2015 พบว่ามีประชากร 447,992 คน มีอัตราการเติบโต 1.02% ส่วนในระดับมหานครมีประชากร 946,146 คน
อีโลอีโลซิตีมีอาณาเขตติดต่อกับเมืองโอโตนทางทิศตะวันตก ติดกับเมืองปาบีอาทางทิศเหนือ และติดกับเมืองเลกาเนสทางทิศตะวันออกเฉียงเหนือ ส่วนทางทิศตะวันออกและใต้ เป็นช่องแคบอีโลอีโล ซึ่งเป็นที่ตั้งของเกาะจังหวัดกีมารัส ตัวนครเกิดจากการรวมตัวของเมืองต่าง ๆ ที่อยู่ใกล้เคียงกัน ได้แก่ อะเรบาโล, ซิตีโพรเพอร์, ฮาโร (เคยเป็นนครอิสระมาก่อน), ลาปาซ, มันดูร์รีเอา และโมโล ซึ่งเมืองเหล่านี้ก็กลายเป็นเขตของนครในเวลาต่อมา ส่วนเขตลาปุซนั้น แยกตัวจากเขตลาปาซในปี ค.ศ. 2008
การก่อตั้งนครเริ่มต้นจากการก่อตั้งเมืองอะเรบาโลใน ค.ศ. 1581 เมื่อจอมพลชาวสเปน Gonzalo Ronquillo de Peñalosa ย้ายศูนย์กลางอาณานิคมจากเมืองโอกโตง มายังที่นี่
อีโลอีโลซิตีได้รับฉายา ""La Muy Leal y Noble Ciudad"" (นครที่จงรักภักดีและสง่างามที่สุด) เนื่องจากตัวนครได้รับการอุปถัมภ์จากสมเด็จพระราชินีมาเรีย คริสตินา ในช่วงของการปฏิวัติภายในประเทศ ทำให้นครยังได้รับฉายา "นครราชินีแห่งแดนใต้" โดยในยุคอาณานิคม นครแห่งนี้มีความสำคัญเป็นรองเพียงมะนิลาเท่านั้น
นอกจากนี้ตัวนครยังอยู่เกือบกึ่งกลางของประเทศ ทำให้ได้รับฉายา ""หัวใจของฟิลิปปินส์"" และมีคฤหาสน์ยุคอาณานิคมหลายแห่ง ทำให้ได้รับฉายา ""นครแห่งพิพิธภัณฑ์"" และ ""นครแห่งคฤหาสน์""
อีโลอีโลซิตีมีภูมิอากาศแบบเขตร้อน และมี 2 ฤดู ได้แก่ ฤดูฝน (มิถุนายน-พฤศจิกายน) และฤดูแล้ง (ธันวาคม-พฤษภาคม)
หุบเขา
หุบเขา () เป็นบริเวณแอ่งระหว่างเขาหรือภูเขา มักมีแม่น้ำไหลผ่าน ในวิชาภูมิศาสตร์ หุบเขาหรือเดล (dale) เป็นแอ่งที่มีความยาวมากกว่าความกว้าง คำว่า "รูปตัวยู" และ "รูปตัววี" เป็นคำอธิบายภูมิศาสตร์เพื่อระบุรูปทรงของหุบเขา หุบเขาส่วนใหญ่จัดอยู่ในสองประเภทหลักดังกล่าว หรือเป็นสองประเภทผสมกัน
วอร์เรเดอส์
วอร์เรเดอส์ (War Raiders) เป็นทีมนักมวยปล้ำประกอบไปด้วย Hanson และ Rowe ปัจจุบันเซ็นสัญญากับ WWE สังกัดค่ายพัฒนาทักษะ NXT เดิมเป็นที่รู้จักในนาม วอร์มะชีน (War Machine) พวกเขาเป็นที่รู้จักดีในการปล้ำสมาคม Ring of Honor เป็นอดีตแชมป์ ROH World Tag Team Champions ร่วมกัน นอกจากนี้ พวกเขายังปล้ำให้สมาคมอิสระหลายแห่งในสหราชอาณาจักรและสหรัฐอเมริกาทั้ง Insane Championship Wrestling, Revolution Pro Wrestling, Progress Wrestling และ Pro Wrestling Guerrilla พวกเขายังได้ร่วมปล้ำในสมาคมญี่ปุ่น Pro Wrestling Noah และ New Japan Pro Wrestling เป็นอดีตแชมป์ IWGP Tag Team Champions 2 สมัย
กองทัพอากาศสหรัฐในประเทศไทย
กองทัพอากาศสหรัฐ ได้เข้ามาตั้งฐานทัพอากาศในประเทศไทยระหว่างพ.ศ. 2504 ถึง 2518 ในช่วงสงครามเวียดนาม เพื่อใช้เป็นฐานปฏิบัติการโจมตีประเทศเวียดนามเหนือ การทิ้งระเบิดกว่าร้อยละ 80 ต่อเวียดนามเหนือมาจากฐานทัพอากาศในประเทศไทย จำนวนกำลังพลสหรัฐในประเทศไทยเพิ่มถึงจุดสูงสุดในปี พ.ศ. 2512 โดยมากกว่าที่ประจำการอยู่ในประเทศเวียดนามใต้เสียอีก
สหรัฐเข้ามาตั้งฐานทัพในประเทศไทยภายใต้ "ข้อตกลงสุภาพบุรุษ" (สัญญาปากเปล่า) ระหว่างไทยและสหรัฐ ซึ่งในทางนิตินัยถือว่าฐานทัพเหล่านี้เป็นฐานทัพของกองทัพอากาศไทย และมีผู้บังคับการฐานเป็นเจ้าหน้าที่ไทย ด่านเข้าออกฐานทัพถูกควบคุมโดยสารวัตรทหารไทยโดยมีสารวัตรทหารสหรัฐเป็นผู้ช่วยถืออาวุธ แต่หน่วยทหารสหรัฐในไทยรับคำสั่งจากกองบัญชาการของสหรัฐ
ช่วยปลายสงคราม รัฐบาลสหรัฐถูกกดดันอย่างหนักจากชาวอเมริกันให้ถอนทหารออกจากเวียดนาม และเมื่อกรุงไซ่ง่อนถูกยึด ความสัมพันธ์ระหว่างรัฐบาลสหรัฐและรัฐบาลไทยก็ขุ่นมัว ในเดือนพฤษภาคม พ.ศ. 2518 รัฐบาลสหรัฐประกาศการถอนกำลังพลสหรัฐทั้งหมด (ทหาร 28,000 นายและ 300 อากาศยาน) ออกจากประเทศไทยภายใน 12 เดือน
Bogosort
Bogo Sort คือ ขั้นตอนวิธีการเรียงลำดับแบบสุ่มโดยมีวิธีคิดว่า สมมุติว่าเรามีจำนวนเลขอยู่1ชุดให้เราทำการสุ่มชุดตัวเลขที่มีอยู่จากนั้นให้เราทำการตรวจสอบว่าตัวเลขที่สุ่มมีการเรียงลำดับหรือไม่ หากยังไม่เรียงลำดับให้เราทำการสุ่มชุดตัวเลขไปเรื่อยๆ จนกว่าชุดตัวเลขจะทำการเรียงลำดับจนเสร็จสมบูรณ์
สมมุติว่าเรามีจำนวนชุดตัวเลข ( 5 1 4 2 8 )
สุ่มตัวเลขครั้งที่ 1 ( 8 5 1 4 2) สุ่มตัวเลขครั้งที่ 2 ( 5 8 4 1 2)
สุ่มตัวเลขครั้งที่ 3 ( 2 4 1 5 8) สุ่มตัวเลขครั้งที่ n ( 1 2 4 5 8)
เราสามารถทำการเรียงลำดับจนเสร็จสมบูรณ์ได้ ( 1 2 4 5 8)
ตัวอย่างภาษาไพทอน
def bogosort(collection):
จากโค้ดข้างบนจะมีความซับซ้อน(complexity)เป็น O(n!) เพราะเป็นการเรียงแบบสุ่ม ไม่มีกฏเกณฑ์ที่ชัดเจน หากคำนวณมันเป็นเรียงสลับเปลี่ยนตำแหน่งที่เป็นไปได้ของข้อมูลทั้งหมด (n!)
โจหลี่
โจหลี่ หรือ เฉาหลี่ (; ? — 229) องค์ชายแห่ง วุยก๊ก ใน ยุคสามก๊ก ของจีนพระองค์เป็นพระราชโอรสของ พระเจ้าโจผี ปฐมจักรพรรดิแห่ง วุยก๊ก ส่วนพระมารดาของพระองค์คือ พระสนมสฺวี พระสนมในพระเจ้าโจผี
องค์ชายโจหลี่สิ้นพระชนม์เมื่อ ค.ศ. 229 ในรัชสมัย พระเจ้าโจยอย ผู้เป็นพระเชษฐาต่างพระมารดา
ธงนาวีโปแลนด์
ธงนาวี (หรือ ธงศึก) แห่งสาธารณรัฐโปแลนด์ () iลักษณะอย่างธงชาติแบบมีตราแผ่นดิน ที่ปลายธงตัดเป็นหางนกแซงแซวสองแฉก. ประกาศใช้ครั้งแรกเมื่อ ค.ศ. 1919 โดย กองทัพเรือโปแลนด์
คว้อเก๋อ
คว้อเก๋อ (; ? — ?, หลัง ค.ศ. 271) ชื่อรอง เช่าเซียน () ขุนศึกแห่ง จ๊กก๊ก ใน ยุคสามก๊ก พ่อของเขา งักจุ้น รับใช้ พระเจ้าเล่าปี่ ปฐมจักรพรรดิแห่งจ๊กก๊กตั้งแต่ก่อนสถาปนาจ๊กก๊ก
เมื่อจ๊กก๊กถูกพิชิตโดย วุยก๊ก ในรัชสมัย พระเจ้าเล่าเสี้ยน เมื่อ ค.ศ. 263 คว้อเก๋อยอมจำนนและเข้ารับราชการในวุยก๊กกระทั่งวุยก๊กถูกโค่นล้มลงโดยตระกูลสุมาและสถาปนา ราชวงศ์จิ้นตะวันตก เมื่อ ค.ศ. 265 หรืออีก 2 ปีต่อมาคว้อเก๋อได้เข้ารับราชการในราชสำนักจิ้นสืบต่อมา
บิแอนกา บีแลร์
บิแอนกา แบลร์ (Bianca Blair; ) เป็นนักมวยปล้ำอาชีพชาวอเมริกันเซ็นสัญญากับ WWE ร่วมฝึกกับค่ายพัฒนาทักษะ NXT ใช้นามบนสังเวียน บิแอนกา บีแลร์ (Bianca Belair)
บาโคโลด
บาโคโลด (ฮีลีไกโนน: Dakbanwa/Syudad sang Bacolod; ) เป็นนครหนาแน่นแห่งหนึ่งในประเทศฟิลิปปินส์ และเป็นเมืองศูนย์กลางทางภูมิศาสตร์ของจังหวัดคันลูรังเนโกรส แต่ในแง่ของการปกครอง นครแห่งนี้ปกครองอิสระ
นครมีประชากร 561,875 คน จากการสำมะโนในปี ค.ศ. 2015 นับเป็นนครที่มีประชากรมากที่สุดในภูมิภาคคันลูรังคาบีซายาอัน และเป็นอันดับที่สองในกลุ่มเกาะวิซายัส รองจากเซบูซิตี นครแห่งนี้ยังเป็นศูนย์กลางของเขตมหานครบาโคโลด ซึ่งรวมพื้นที่ของเมืองซีไลย์และตาลีไซย์ โดยมหานครนี้มีประชากร 791,019 คน พื้นที่
นครแห่งนี้มีชื่อเสียงจากเทศกาลมาสคารา ซึ่งจัดขึ้นในสัปดาห์ที่สามของเดือนตุลาคม และนครแห่งนี้ผู้คนค่อนข้างเป็นมิตร จึงมีฉายาว่า "นครแห่งรอยยิ้ม" โดยในปี ค.ศ. 2008 บาโคโลดได้อันดับที่ 1 จากการสำรวจของ "นิตยสารมันนีเซนส์" ในหัวข้อ "สถานที่อาศัยที่ดีที่สุดในฟิลิปปินส์" นอกจากนี้ยังได้รับการยกย่องโดยกรมวิทยาศาสตร์และเทคโนโลยี ให้เป็นศูนย์กลางความเป็นเลิศในด้านเทคโนโลยีสารสนเทศและกระบวนการจัดการธุรกิจ ต่อมาในปี ค.ศ. 2012 บาโคโลดถูกจัดให้เป็นนครที่น่าอยู่ที่สุดในประเทศ จากการสำรวจของนิตยสารออนไลน์ iKwaderno โดยได้รับคะแนนมากถึง 85.183 คะแนน เหนือกว่านครอื่น ๆ อย่างดาเบา (84.80) Marikina (84.32) มากาตี (83.87) มะนิลา (83.35) ปูเวร์โตปรินเซซา (83.03) และเซบูซิตี (83.00) ในปี ค.ศ. 2017 บาโคโลดได้รับรางวัล ""สุดยอดนครต้นแบบแห่งฟิลิปปินส์"" โดยเดอะมะนิลาไทม์ บาโคโลดยังมีชื่อเสียงในด้านอาหารอย่างปีอายา และไก่ย่างต้นตำรับ
บาโคโลดมีเมืองพี่น้องดังต่อไปนี้
อัลกอริทึมราบิน–คาร์ป
Rabin-Karp คือ อัลกอริทึมการจับคู่สตริงเป็นอัลกอริทึมที่สร้างขึ้นโดย Richard M. Karp และ Michael O. Rabin ที่ใช้เพื่อค้นหาชุดรูปแบบใด ๆ ในข้อความ สำหรับข้อความที่มีความยาว n และรูปแบบ p อัลกอริธึม Rabin Karp จะมีการหาค่าแฮชของรูปแบบสตริงย่อยปัจจุบันของข้อความ เนื่องจากเราจำเป็นต้องคำนวณค่าแฮชสำหรับสตริงย่อยทุกขนาด m ของข้อความเราต้องมีฟังก์ชันแฮช ฟังก์ชันแฮชที่แนะนำโดย Rabin และ Karp จะคำนวณค่าจำนวนเต็ม ค่าจำนวนเต็มสำหรับสตริงคือค่าตัวเลขของสตริง ตัวอย่างเช่นถ้าอักขระที่เป็นไปได้ทั้งหมดคือ 1 ถึง 10 ค่าตัวเลข "122" จะเป็น 122 จำนวนอักขระที่เป็นไปได้สูงกว่า 10 (256 โดยทั่วไป) และความยาวของรูปแบบอาจมีขนาดใหญ่ ดังนั้นค่าตัวเลขจึงไม่สามารถเก็บเป็นจำนวนเต็มได้ ดังนั้นค่าตัวเลขจะถูกคำนวณโดยใช้เลขคณิตแบบแยกส่วนเพื่อให้แน่ใจว่าค่าแฮชสามารถเก็บไว้ในตัวแปรจำนวนเต็ม
Text : A B C A B A Pattern : A B A h(“ABA”) = 78
Text : A B C A B A h(“ABC”) = 348 ≠ 78
Text : A B C A B A h(“BCA”) = 519 ≠ 78
Text : A B C A B A h(“CAB”) = 19 ≠ 78
Text : A B C A B A h(“CAB”) = 78 ≠ 78
ดังนั้น Pattern จะอยู่ใน index 3 ของ Text
ตัวอย่างภาษาไพทอน
def rabin_karp(text,pattern):
เวลาเฉลี่ยที่ดีที่สุดของอัลกอริทึม Rabin-Karp คือ O (n + m) แต่เวลาที่แย่ที่สุดคือ O (nm) กรณีที่เลวร้ายที่สุดของอัลกอริทึม Rabin-Karp เกิดขึ้นเมื่ออักขระทั้งหมดของรูปแบบและข้อความเหมือนกับค่าแฮชของสตริงย่อยทั้งหมดของ txt [] ตรงกับค่าแฮชของ pat [] ตัวอย่างเช่น pat [] = "AAA" และ txt [] = "AAAAAAA"
Rabin-Karp Algorithm on geeksforgeeks